hotchpotch/miracl-hf-unified huggingface dataset:
ภราดาฆราวาส
ในคริสตจักรโรมันคาทอลิก ภราดาฆราวาส เรียกโดยย่อว่า ภราดา หมายถึงบุรุษที่เป็นสมาชิกคณะนักบวชคาทอลิก แต่ไม่ได้รับศีลอนุกรมขั้นใด ๆ ดังนั้นจึงไม่สามารถโปรดศีลศักดิ์สิทธิ์ได้ การเรียกว่า "ภราดาฆราวาส" เพื่อให้ต่างจากผู้ได้รับศีลบวชแล้วหรือเตรียมจะรับศีลบวชต่อไป แม้จะมีชื่อว่า “ฆราวาส” แต่ภราดาฆราวาสก็มีสถานะเป็นนักบวชคาทอลิก เพราะได้ถือคำปฏิญาณของนักบวชเพื่อรับใช้พระเป็นเจ้าผ่านกิจกรรมต่าง ๆ ที่คณะนักบวชที่ตนสังกัดได้กำหนดไว้ คณะนักบวชชายแต่ละคณะอาจกำหนดบทบาทหน้าที่ของภราดาฆราวาสแตกต่างกันไป
ภราดาฆราวาส มีต้นกำเนิดมาจากคณะนักบวชที่ใช้ชีวิตอารามวาสี ในคณะนักบวชเหล่านี้จะมีฆราวาสอุทิสตนทำงานช่วยเหลืองานต่าง ๆ ในอาราม โดยเฉพาะงานที่ใช้แรงซึ่งไม่สะดวกสำหรับนักบวชที่ต้องใช้เวลาส่วนใหญ่ไปกับการทำวัตร การรำพึงธรรม และการอธิษฐาน นักพรตเหล่านี้อาจรับศีลอนุกรมเป็นบาทหลวงด้วย ทำให้สามารถโปรดศีลศักดิ์สิทธิ์ได้ และได้เป็นบิดาฝ่ายจิตวิญญาณแก่คริสต์ศาสนิกชน ต่างจากฆราวาสที่ทำงานรับใช้ในอาราม ไม่ได้มุ่งจะบวชเป็นบาทหลวง จึงเรียกว่า “ภราดา” ซึ่งแปลว่า พี่น้อง (เพื่อให้ต่างจากบาทหลวงที่เรียกว่า คุณพ่อ) ภราดาเหล่านี้ไม่มีพันธะต้องเข้าร่วมการทำวัตร แต่เน้นทำงานที่ใช้แรง เช่น เกษตรกรรม ช่างฝีมือ ทำอาหาร ศิลปะ รวมทั้งช่วยสอนหนังสือในโรงเรียนและโบสถ์ โดยภราดาฆราวาสจะสวมเครื่องแบบแฮบิตแตกต่างจากนักพรตและไฟรอาร์ที่จะรับศีลอนุกรม เพื่อให้สามารถแยกแยะสถานะได้อย่างชัดเจน
แม้ภราดาฆราวาสจะมีสถานะต่ำกว่าบาทหลวง แต่มีวิถีชีวิตที่ทำงานได้คล่องตัวกว่า และภราดาหลายคนก็มีความรู้ความสามารถในด้านต่าง ๆ เป็นที่ยอมรับในสังคม ทำให้จำนวนภราดาในคณะนักบวชต่าง ๆ มีเพิ่มขึ้นเรื่อย ๆ จนบางคณะได้แยกภราดาออกเป็นคณะนักบวชอีกคณะหนึ่งต่างหาก มีการบริหารการปกครองเป็นของตนเองโดยไม่ขึ้นกับคณะนักบวชที่เป็นบาทหลวง เช่น คณะธรรมทูตพระแม่มารีย์ที่เดิมมีทั้งบาทหลวงและภราดา ต่อมาบาทหลวงกาเบรียล เดแอ ได้แยกกลุ่มภราดาออกมาตั้งเป็นคณะนักบวชอีกคณะหนึ่งที่บริหารปกครองตนเองชื่อว่าคณะพระจิต ต่อมาเรียกว่าคณะภราดาเซนต์คาเบรียล นอกจากนี้ยังมีการตั้งคณะภราดาโดยเฉพาะ เช่น คณะภราดาลาซาล ซึ่งนักบุญฌ็อง-บาติสต์ เดอ ลา ซาล ตั้งขึ้นเพื่อฝึกบุรุษที่อุทิศตนทำงานด้านการศึกษา
เพรี บร็อยทีกัม
เพรี บร็อยทีกัม () เกิดวันที่ 28 มีนาคม ค.ศ. 1963 ที่อัลเทินบวร์ค เป็นทั้งผู้ฝึกสอนและอดีตผู้เล่นฟุตบอลชาวเยอรมัน ผู้ซึ่งทำหน้าที่เป็นผู้ฝึกสอนผู้รักษาประตูให้แก่ทีมแอร์เบ ไลพ์ซิช
ทันทีหลังจากที่การเล่นในระดับอาชีพของเขาได้จบลง บร็อยทีกัมได้เริ่มทำหน้าที่เป็นผู้ฝึกสอนผู้รักษาประตูให้แก่สโมสรฟุตบอลฮันซาร็อสท็อค เมื่อสัญญาของเขาสิ้นสุดลงใน ค.ศ. 2009 เขาก็ได้ย้ายมาอยู่ร่วมกับทีมที่เพิ่งจัดตั้งขึ้นใหม่อย่างแอร์เบ ไลพ์ซิช โดยที่ยังคงเป็นผู้ฝึกสอนผู้รักษาประตู
คิวปิดและไซคี
คิวปิดและไซคี () เป็นเรื่องจากนวนิยายละติน "Metamorphoses" หรืออีกชื่อหนึ่งว่า "The Golden Ass" เขียนขึ้นในคริสต์ศตวรรษที่ 2 โดย แอพยูเลียส เนื้อหาว่าด้วยการเอาชนะอุปสรรคต่อความรักระหว่างไซคี (, "วิญญาณ" หรือ "ลมหายใจแห่งชีวิต") และคิวปิด (, "ความปรารถนา") หรืออมอร์ ("ความรัก", ตรงกับอีรอสของกรีก) และอยู่กินร่วมกันหลังสมรสในที่สุด แม้เรื่องเล่าโดยละเอียดของแอพยูเลียสจะเป็นชิ้นเดียวที่เหลือรอดจากยุคโบราณก็ตาม แต่อีรอสและไซคีปรากฏในศิลปะกรีกตั้งแต่ศตวรรษที่ 4 ก่อนคริสตกาล องค์ประกอบทางลัทธิเพลได้ใหม่ของเนื้อเรื่องและการอ้างอิงถึงศาสนามิสเตอรีส์นำไปสู่การตีความอันหลากหลาย และถูกวิเคราะห์ว่าเป็นอุปมานิทัศน์ในรูปของนิทานพื้นบ้าน เทพนิยาย และตำนาน
ตั้งแต่นวนิยายของแอพยูเลียสถูกค้นพบอีกครั้งในสมัยฟื้นฟูศิลปวิทยา เรื่องราวของ"คิวปิดและไซคี" ถูกเล่าใหม่ในรูปแบบของกวีนิพนธ์ นาฏกรรม และอุปรากร และยังถูกแสดงในภาพวาด ประติมากรรม และแม้แต่กระดาษปิดฝาผนัง
เคาท์ดาวน์
เคาท์ดาวน์ () เป็นภาพยนตร์ไทยแนวระทึกขวัญ เขียนบทและกำกับโดย นัฐวุฒิ พูนพิริยะ ผลิตโดยจอกว้างฟิล์ม และจัดจำหน่ายโดยจีทีเอช ว่าด้วยเรื่องราวของกลุ่มวัยรุ่นที่ต้องการจัดปาร์ตี้ในวันส่งท้ายปี และได้พบกับชายคนหนึ่งที่จะทำให้พวกเขาจำคืนนี้ไปจนวันตาย
ภาพยนตร์เรื่องนี้นำแสดงโดย พชร จิราธิวัฒน์ ภัทรศยา เครือสุวรรณศิริ และ จรินทร์พร จุนเกียรติ โดยมีกำหนดฉายอย่างเป็นทางการในวันที่ 20 ธันวาคม พ.ศ. 2555
ไมโครซอฟท์สโตร์
ไมโครซอฟท์สโตร์ (เดิมชื่อ "วินโดวส์สโตร์") เป็นแพลตฟอร์มจัดจำหน่ายระบบดิจิตอลในไมโครซอฟท์ ของระบบปฏิบัติการวินโดวส์ 8 วินโดวส์ 8.1และวินโดวส์ 10 แพลตฟอร์มยังสามารถใช้งานเพื่อให้รายการสำหรับการใช้งานเดสก์ท็อปรับรองการทำงานบนวินโดวส์ 8 และ วินโดวส์ 10 แต่ยังเป็นแพลตฟอร์มจำหน่ายหลักรูปแบบใหม่ของแอพเรียกว่า "วินโดวส์สโตร์แอพ" โดยมีทั้งโปรแกรมประยุกต์ฟรีและจ่ายเงินสามารถจำหน่ายผ่านทางวินโดวส์สโตร์ ด้วยแอปพลิเคชันจ่ายหลากหลายในค่าใช้จ่ายจาก 1.49 ดอลล่าร์สหรัฐจนถึง 999.99 ดอลล่าร์สหรัฐ
กาเบรียล อักบอนลาฮอร์
กาเบรียล "แก็บบี" อีเมอตินยาน อักบอนลาฮอร์ เกิดเมื่อวันที่ 13 ตุลาคม ค.ศ. 1986 เป็นนักฟุตบอล ชาวอังกฤษเชื้อสายไนจีเรีย
กาเบรียล อักบอนลาฮอร์เป็นนักฟุตบอลที่ถูกปั้นมาจากทีมชุดเยาวชนของสโมสรแอสตัน วิลลา และได้เลื่อนขึ้นมาเล่นให้กับทีมชุดใหญ่ในปี 2006 ภายหลังจากที่ถูกส่งไปหาประสบการณ์กับสโมสรวัตฟอร์ด และเชฟฟิลด์ เวนส์เดย์ ด้วยสัญญายืมตัว
อักบอนลาฮอร์ ลงเล่นในระดับพรีเมียร์ลีกให้กับแอสตัน วิลลา มากว่า 300 นัด และยังเป็นเจ้าของสถิติผู้เล่นที่ยิงประตูในพรีเมียร์ลีกมากที่สุดของสโมสรแอสตัน วิลลา ที่ 73 ประตู โดยเขาเลือกเล่นให้กับทีมชาติอังกฤษ และติดทีมชาติ 3 ครั้ง
กาเบรียล อักบอนลาฮอร์ เกิดเมื่อวันที่ 13 ตุลาคม ค.ศ.1986 ที่เมืองเบอร์มิงแฮม เป็นบุตรคนที่ 3 จากจำนวน 4 คนของ ทีนา เบอร์เกสส์ สตรีชาวสก๊อตแลนด์ และ ดร.แซมสัน อักบอนลาฮอร์ นักวิทยาศาสตร์ ชาวไนจีเรีย โดยพี่ชายของเขา คาริสมา อักบอนลาฮอร์ เป็นนักฟุตบอลตำแหน่งกองหน้า ของสโมสรโบลแมร์ เซนต์ ไมเคิล ในลีกสมัครเล่น
อักบอนลาฮอร์ เข้าสู่สโมสรแอสตัน วิลลา ในฐานะนักฟุตบอลระดับเยาวชน โดยได้รับการเซ็นสัญญาเป็นนักฟุตบอลอาชีพครั้งแรกในปี 2005 หลังจากนั้นเขาถูกยืมตัวไปเล่นให้กับสโมสรวัตฟอร์ด
เบรตต์ โฮลมัน
เบรตต์ เทรเวอร์ โฮลมัน () เกิดเมื่อวันที่ 27 มีนาคม ค.ศ. 1984 เป็นนักฟุตบอลชาวออสเตรเลีย ปัจจุบันเล่นในตำแหน่งปีก ให้กับสโมสรฟุตบอลแอสตันวิลลาในพรีเมียร์ลีก
แอชลีย์ เวสต์วูด (นักฟุตบอลเกิดใน พ.ศ. 2533)
แอชลีย์ รอย เวสต์วูด เกิดเมื่อวันที่ 1 เมษายน ค.ศ. 1990 เป็นนักฟุตบอล ชาวอังกฤษ ปัจจุบันได้ลงเล่นให้กับ สโมสรฟุตบอลเบิร์นลีย์ ในตำแหน่ง กองกลาง
เจ้าหญิงมาซาโกะ พระชายาในเจ้าชายสึเนฮิซะ
เจ้าหญิงมาซาโกะ พระชายาในเจ้าชายสึเนฮิซะ (; 30 กันยายน พ.ศ. 2431 — 8 มีนาคม พ.ศ. 2483) หรือพระนามเดิมว่า เจ้าหญิงมาซาโกะ เจ้าหญิงสึเนะ () เป็นพระราชธิดาในจักรพรรดิเมจิ ที่ประสูติแต่พระสนมซาชิโกะ
เจ้าหญิงมาซาโกะ ประสูติเมื่อวันที่ 30 กันยายน พ.ศ. 2431 เป็นพระราชธิดาในจักรพรรดิเมจิ ประสูติแต่พระสนมซาชิโกะ (สกุลเดิม: โซโนะ) มีพระอิสริยยศเดิมว่า เจ้าหญิงสึเนะ
พระองค์มีพระสวามีในอนาคตที่ถูกวางตัวไว้คือ เจ้าชายสึเนฮิซะ ทาเกดะ, เจ้าชายโยชิฮิซะ คิตาชิรากาวะ และเจ้าชายนารูฮิซะ คิตาชิรากาวะ จักรพรรดิเมจิได้สร้างพระตำหนักใหม่แก่เจ้าชายสึเนฮิซะในเดือนมีนาคม พ.ศ. 2449 ที่กว้างขวางและเหมาะสมกับพระราชธิดาของพระองค์ ที่สุดเจ้าชายสึเนฮิซะและเจ้าหญิงมาซาโกะได้เสกสมรสเมื่อวันที่ 30 เมษายน พ.ศ. 2451 มีพระโอรสและพระธิดา คือ
เจ้าหญิงมาซาโกะสิ้นพระชนม์เมื่อวันที่ 8 มีนาคม พ.ศ. 2483 สิริพระชนมายุ 51 พรรษา
ปูลมใหญ่
ปูลมใหญ่ หรือที่เรียกสั้น ๆ ว่า ปูลม (; ) เป็นครัสเตเชียนขนาดเล็กชนิดหนึ่ง จำพวกปูลม
มีขนาดใหญ่ 7-10 เซนติเมตร กระดองเป็นรูปสี่เหลี่ยม ขนาด 6-8 เซนติเมตร เป็นสีเหลืองอ่อนมีลายสีม่วงเข้ม ส่วนของตามีก้านยื่นยาว ขาเรียวยาว วิ่งได้เร็ว กินซากพืชซากสัตว์ และสัตว์ขนาดเล็กบริเวณชายหาดเป็นอาหาร ส่วนใหญ่จะออกหากินเวลากลางคืน ขุดรูอาศัยบนพื้นทรายในป่าชายหาดหรือชายหาดตอนที่น้ำท่วมไม่ถึง
แพร่กระจายพันธุ์ในเขตอินโด-แปซิฟิก ตั้งแต่แอฟริกาตะวันออกจนถึงฟิลิปปินและเกรตแบร์ริเออร์รีฟ
ฉัตรมงคล บำเพ็ญ
ฉัตรมงคล บำเพ็ญ หรือ ติ๊ก (เกิด 5 พฤษภาคม พ.ศ. 2512) เป็นนักแสดงชายชาวไทย ทางสถานีโทรทัศน์สีกองทัพบกช่อง 7 โด่งดังจากการเล่น ละครจักรๆวงศ์ๆ เรื่อง มิติมหัศจรรย์, ไกรทอง, ดาบเจ็ดสี มณีเจ็ดแสง นอกจากนี้ยังมีผลงานละครโทรทัศน์อีกมากมาย
ฉัตรมงคล บำเพ็ญ เริ่มงานด้านการแสดงในฐานะนักแสดงเต็มตัวจากการชักชวนให้เข้าไปเทสต์หน้ากล้องโดยภาคภูมิ เนติลักษณ์ ผลงานการแสดงเรื่องแรกได้รับบทพระอังคารในละครเรื่องมิติมหัศจรรย์ ในปี พ.ศ. 2537 และแจ้งเกิดในวงการบันเทิงจากละครแนวพื้นบ้านในบทชาละวัน จากละครเรื่องไกรทอง จากนั้นจึงมีผลงานการแสดงในละครช่วงกลางคืนจากการสนับสนุนของทางช่อง 7 อย่างเต็มที่ทำให้เขาเป็นที่รู้จักในวงกว้างและได้รับความนิยมจากผู้ชมโทรทัศน์ โดยเขาเป็นนักแสดงชายที่รับบทบาทที่แตกต่างได้ทั้งบทพระเอกบทร้าย
หลังจากนั้นถูกช่อง 7 แบนไปพักใหญ่ เนื่องจากไปยุ่งเกี่ยวกับยาเสพติด (กัญชา) เขาได้กลับมาแสดงอีกครั้งในภาพยนตร์เรื่องสียามา (2551) และรับบทสมทบสลับบทบาทกันไป นอกจากธุรกิจส่วนตัวด้านร้านอาหารแล้ว เขายังทำงานเบื้องหลังในวงการบันเทิงจากการเป็นอาจารย์ที่สถาบันสอนการแสดงบ้านสร้างดาว และกำลังมีโครงการในการผลิตรายการโทรทัศน์ออกแพร่ภาพทางเคเบิลอีกด้วย
ด่งเฮ้ย
ด่งเฮ้ย () เป็นเมืองที่เวียดนาม ตั้งอยู่ที่ริมทะเล โดยห่างจากอุทยานแห่งชาติฟ็องญา-แก๋บ่าง 50 กิโลเมตรไปทางทิศเหนือ
ท่าอากาศยานด่งเฮ้ย เป็นท่าอากาศยานในเมืองด่งเฮ้ย เมืองหลักของจังหวัดกว๋างบิ่ญ ประเทศเวียดนาม ใกล้แขวงคำม่วนของประเทศลาว ทางวิ่งมีขนาด 2400 x 45 เมตร สนามบินแห่งนี้สามารถจุผู้โดยสารได้ 500,000 คนต่อปี
กลุ่มเหยี่ยว
เหยี่ยว () คือกลุ่มที่อยู่ในการ์ตูนนินจาคาถาโอ้โฮเฮะ ก่อตั้งขึ้นโดยมีสมาชิกเป็นนินจา ที่ถูกขับไล่หรือเนรเทศตัวเองออกจากหมู่บ้าน ไม่รับคำสั่งและกฎของหมู่บ้านใดๆทั้งสิ้น
กลุ่มเหยี่ยว(ทากะ) ในอดีตคือกลุ่มงู(เฮบิ) ซึ่งคือการรวมตัวกันของสมาชิกระดับท็อปที่เคยเป็นนินจาใต้บังคับบัญชาของโอโรจิมารุ นำโดย อุจิวะ ซาสึเกะ และมีผู้ติดตามอีกสามคนคือ ซุยเง็ตสึ คาริน และจูโกะ โดยจุดมุ่งหมายเดิมของกลุ่มงูคือการออกตามล่าอุจิวะ อิทาจิ จนกระทั่งซาสึเกะสามารถสังหารอิทาจิได้สำเร็จ แต่ภายหลังจากที่ซาสึเกะได้รับฟังเรื่องเล่าเกี่ยวกับอิทาจิจาก อุจิวะ มาดาระ ภายใต้หน้ากากของโทบิ ทำให้ซาสึเกะก็ตัดสินใจนำพาพรรคพวกเข้าร่วมกับแสงอุษาในนามกลุ่มเหยี่ยว และเปลี่ยนมาใช้ชุดฟอร์มเสื้อคลุมแบบแสงอุษาแต่ยังคงเอกลักษณ์ให้เห็นถึงความแตกต่างบางส่วนไว้ รวมทั้งซาสึเกะได้พูดกับเพื่อนทั้งสามคนไว้ในเนื้อเรื่องว่าเป็นเพียงการเข้าร่วมเพื่อใช้ประโยชน์จากแสงอุษาเท่านั้น
แถบอักษรข่าววิ่ง
แถบอักษรข่าววิ่ง ( บ้างเรียก crawler หรือ slide) เป็นแถบที่อยู่บริเวณด้านล่างของจอโทรทัศน์เพื่อใช้แสดงหัวข้อข่าวสั้น โดยมักปรากฏในรายการประเภทข่าวและสถานการณ์ปัจจุบัน เริ่มใช้ครั้งแรกในสหรัฐอเมริกาเมื่อ พ.ศ. 2495 โดย เอ็นบีซี โดยเป็นส่วนหนึ่งของรายการทูเดย์ แถบอักษรข่าววิ่งดังกล่าวเป็นเพียงการฉายแถบกระดาษที่มีหัวข้อข่าวอย่างสั้นวิ่งในลักษณะเครื่องพิมพ์ดีดอยู่บริเวณด้านล่างของจอ แต่ได้ยกเลิกในภายหลัง เนื่องจากไม่ได้รับความนิยม จนสถานีโทรทัศน์ ซีเอ็นเอ็นเฮดไลน์นิวส์ ได้เริ่มใช้แถบตัวอักษรข่าวในปี พ.ศ. 2535 โดยระยะแรกใช้ในการรายงานผลกีฬา และสถานีโทรทัศน์ทั่วโลกเริ่มใช้แถบตัวอักษรข่าววิ่งในลำดับหลังจากนั้น
ในประเทศไทย เริ่มมีการใช้แถบตัวอักษรข่าววิ่งครั้งแรกโดย เนชั่นทีวี แต่เป็นการเสนอข่าวแบบพาดหัวข่าวเดี่ยว ทีละหนึ่งข้อความข่าว ด้วยการเลื่อนตัวอักษรทีละตัวจากทางซ้ายไปทางขวาตามลำดับในช่วงเดียว โดยได้ใช้เป็นครั้งแรกตั้งแต่ประมาณปลายปี พ.ศ. 2543 ถึงปี พ.ศ. 2544 (ใช้งานมาจนถึงกลางปี พ.ศ. 2554) ต่อมาในปี พ.ศ. 2545 โมเดิร์นไนน์ทีวี (ปัจจุบันคือ ช่อง 9 เอ็มคอตเอชดี) เริ่มใช้แถบตัวอักษรข่าววิ่งโดยข่าวที่อยู่ในแถบตัวอักษรวิ่งจะแสดงต่อเนื่องกัน โดยแต่ละข่าวจะเว้นช่องว่างเป็นช่วงกว้าง ต่อมาสถานีโทรทัศน์ในประเทศไทยช่องอื่นๆ เริ่มมีการใช้แถบตัวอักษรข่าววิ่งตามลำดับ
เฟเบียน เดลฟ์
ฟาเบียน เดลฟ์ () เกิดเมื่อวันที่ 21 พฤศจิกายน ค.ศ. 1989 เป็นนักฟุตบอลชาวอังกฤษเชื้อสายกายอานา เล่นในตำแหน่งกองกลาง ให้กับแมนเชสเตอร์ซิตี โดยโด่งดังมีชื่อเสียงมาก่อนกับแอสตันวิลลา โดยติดทีมชาติอังกฤษชุดเยาวชนอายุ 21 ปี เดลฟ์ถูกซื้อตัวจากลีดส์ยูไนเต็ดมายังแอสตันวิลลาในราคา 6 ล้านปอนด์
เดลฟ์ได้ติดทีมชาติอังกฤษชุดใหญ่ครั้งแรกในนัดที่อังกฤษลงเตะนัดกระชับมิตรกับนอร์เวย์ ในเดือนกันยายน ปีเดียวกัน
ในฤดูกาล 2014–15 ซึ่งเดลฟ์เล่นได้อย่างโดดเด่น จึงตกเป็นที่ต้องการตัวของหลายสโมสร ในช่วงปิดฤดูกาล เดลฟ์ได้ประกาศว่าจะขออยู่กับแอสตันวิลลาต่อไป แต่แล้วในที่สุดก็ได้เซ็นสัญญาย้ายเข้าสังกัดแมนเชสเตอร์ซิตีในที่สุดเป็นระยะเวลา 5 ปี ด้วยค่าตัว 8 ล้านปอนด์ (ประมาณ 416 ล้านบาท)
สตีลียัน เปตรอฟ
สตีลียัน อัลยอเชฟ เปตรอฟ () เกิดเมื่อวันที่ 5 กรกฎาคม ค.ศ. 1979 เป็นอดีตนักฟุตบอลชาวบัลแกเรีย เคยลงเล่นให้กับสโมสรฟุตบอลแอสตันวิลลาในพรีเมียร์ลีก โดยติดทีมชาติบัลแกเรียด้วย เขาเคยได้รับรางวัลผู้เล่นชาวบัลแกเรียยอดเยี่ยมในปี ค.ศ. 2003 ในระหว่างที่เล่นให้กับเซลติก
เทศบาลเมืองท่าเรือพระแท่น
เทศบาลเมืองท่าเรือพระแท่น เป็นเทศบาลแห่งหนึ่งในอำเภอท่ามะกา จังหวัดกาญจนบุรี
เทศบาลตำบลท่าเรือพระแท่น เดิมมีฐานะเป็นสุขาภิบาลมีชื่อว่า “สุขาภิบาลท่าเรือ” ต่อมาได้รับการจัดตั้งให้เป็นเทศบาลตำบลท่าเรือพระแท่น เมื่อวันที่ 21 กันยายน 2528 โดยพระราชกฤษฎีกาจัดตั้งเทศบาลตำบลท่าเรือ พระแท่น จังหวัดกาญจนบุรี พ.ศ. 2528 ประกาศในราชกิจจานุเบกษา ฉบับพิเศษ เล่ม 102 ตอนที่ 130 ลงวันที่ 20 กันยายน 2528 เป็นต้นมา
จนกระทั่งเมื่อวันที่ 22 กันยายน 2547 กระทรวงมหาดไทยได้ประกาศ การเปลี่ยนแปลงฐานะจาก "เทศบาลตำบลท่าเรือพระแท่น" เป็น "เทศบาลเมือง ท่าเรือพระแท่น" โดยตั้งอยู่ในเขต อำเภอท่ามะกา จังหวัดกาญจนบุรี ซึ่งมีเนื้อที่ ทั้งหมด 7.26 ตารางกิโลเมตร โดยมีพื้นที่ครอบคลุม 2 ตำบล คือตำบลท่าเรือ และตำบลตะคร้ำเอนบางส่วน
เทศบาลเมืองท่าเรือพระแท่น ตั้งอยู่ในเขตอำเภอท่ามะกา จังหวัดกาญจนบุรีอยู่ห่างจากกรุงเทพฯ ทางรถยนต์ประมาณ 100 กิโลเมตรและห่างจากจังหวัดกาญจนบุรี ประมาณ 28 กิโลเมตร ครอบคลุมพื้นที่ของตำบลท่าเรือทั้งตำบลและตำบลตะคร้ำเอนบางส่วน มีพื้นที่ ทั้งหมด7.26 ตารางกิโลเมตร มีอาณาเขตติดต่อ ดังนี้
ทิศเหนือ จด คลองส่งน้ำชลประทาน (คลอง 3 ซ้าย)
ทิศตะวันออก จด เส้นแบ่งเขตขนานกับถนนตะคร้ำเอนและถนนแสงชูโตใหม่
ทิศตะวันตก จด แม่น้ำแม่กลองและเส้นแบ่งเขตขนานกับถนนพระแท่น
ทิศใต้ จด เขตเทศบาลตำบลท่ามะกาและคลองส่งน้ำชลประทานประชากรภายในเขตเทศบาลส่วนใหญ่มีสุขภาพที่สมบูรณ์แข็งแรง สำหรับสถานพยาบาลในเขตเทศบาลมีดังนี้
- โรงพยาบาลเอกชน 1 แห่ง
- คลินิก 11 แห่ง
- ศูนย์แพทย์ 1 แห่ง
เส้นทางการคมนาคมในการติดต่อกับจังหวัดนั้น สามารถไปได้ 2 เส้นทาง คือ ทางรถยนต์และทางรถไฟ ทางรถยนต์จะสะดวกมากเพราะมี 2 สาย คือ ถนนแสงชูโต (สายใหม่) และถนนแสงชูโต (สายเก่า) โดยถนนแสงชูโตสายใหม่เป็นแบบวิ่งรถทางเดียวมี 2 เลน รวม 4 ช่องจราจร ส่วนถนนแสงชูโตสายเก่า ได้มีการปรับปรุงขยายผิวจราจรเป็น 4 ช่องจราจร ตั้งแต่หน้าบริษัทโล้วเฮงหมงมอเตอร์ จำกัด ไปจนถึงหน้าบริษัทน้ำตาลท่ามะกา จำกัด ซึ่งอยู่ในเขตเทศบาลตำบลท่ามะกา เส้นทางการคมนาคมในการติดต่อกับกรุงเทพมหานคร ก็ใช้ได้ 2 เส้นทาง เช่นกัน คือ ทางรถยนต์และทางรถไฟ ซึ่งทางรถยนต์วิ่งรถทางเดียว สะดวกมาก สำหรับสภาพถนนที่อยู่ในเขตความรับผิดชอบของทางเทศบาล ส่วนใหญ่เป็นถนน ค.ส.ล. แต่ก็มีบางสายที่ยังมีสภาพเป็นถนนลูกรังอยู่ เนื่องจากมีปัญหาในการดำเนินการ
ประชากรในเขตเทศบาลเมืองท่าเรือพระแท่น มีจำนวนทั้งสิ้น 12,064 คน แบ่งเป็น ชาย 5,736 คน หญิง 6,328 คน จำนวนหลังคาเรือนทั้งหมดในพื้นที่รับผิดชอบ 4,647 ครัวเรือน ความหนาแน่นของประชากรโดยเฉลี่ย 1,662 คนต่อ 1 ตารางกิโลเมตร (ข้อมูล ณ 31 มกราคม 2555)
ประชาชนส่วนใหญ่นับถือศาสนาพุทธภายในเขตเทศบาลมีวัด 3 แห่ง คือ วัดท่าเรือ วัดใหม่เจริญผลและวัดตะคร้ำเอน มีมัสยิด 1 แห่ง ,โบสถ์คริส 1 แห่ง ประเพณีที่สำคัญของท้องถิ่น คือ งานประเพณีลอยกระทงเนื่องในเทศกาลกินเจ
ประชากรส่วนใหญ่ประกอบอาชีพทางการค้าขายมีทั้งค้าขายในอาคารบ้านเรือนของตนเองและส่วนหนึ่งออกทำการค้าขายยังพื้นที่ต่าง ๆ ทั้งในเขตเทศบาลและพื้นที่ใกล้เคียงและประชากรอีกส่วนหนึ่งจะประกอบอาชีพเกษตรกรรม รับจ้าง ซึ่งเมื่อคิดรายได้ต่อหัวประชากรโดยเฉลี่ยยังต่ำอยู่
สถูปสาญจี
สถูปสาญจี () คำว่า สาญจี คือ ชื่อหมู่บ้านเล็กๆ ในเขต Raisen ของรัฐมัธยประเทศ ประเทศอินเดีย ตั้งอยู่ทางทิศตะวันออกเฉียงเหนือ 46 กิโลเมตร จากเมือง Bhopal และ 10 กิโลเมตรจากเมือง Vidisha ในส่วนกลางของรัฐมัธยประเทศ ซึ่งเป็นที่ตั้งของอนุสรณ์สถานทางพระพุทธศาสนาในช่วงพุทธศตวรรษที่ 3 ถึงพุทธศตวรรษที่ 12 และเป็นหนึ่งในสถานที่สำคัญในการแสวงบุญของชาวพุทธในดินแดนพุทธภูมิ
สถูปแห่งนี้มีชื่ออย่างเป็นทางการว่า กลุ่มพุทธสถานแห่งสาญจี (Buddhist Monuments at Sanchi) ซึ่งเป็นมรดกโลกที่รักษาไว้เป็นอย่างดี โดยเปิดทำการให้สาธารณะเข้าชมในเวลา 8.00 -17.00 น.
มหาสถูปสาญจี คือ โครงสร้างหินเก่าแก่ที่สุดในอินเดีย ซึ่งสร้างโดยคำสั่งของพระเจ้าอโศกมหาราช ในช่วงพุทธศตวรรษที่ 3 แกนกลางของสถูป คือ โครงสร้างอิฐรูปครึ่งวงกลมที่บรรจุพระบรมสารีริกธาตุ ของพระพุทธเจ้า ด้านบนของสถูปปัก ฉัตรวลี (ร่มหลายชั้นที่ปักอยู่บนยอดสถูป) ซึ่งเป็นสัญลักษณ์ที่บ่งบอกความสำคัญของสถูปนี้ สถูปแห่งนี้จึงสร้างขึ้นเพื่อเป็นการให้เกียรติและที่เก็บรักษาพระบรมสารีริกธาตุ ซุ้มประตูทั้ง 4 ด้านแกะสลักและตกแต่งอย่างหรูหรา และมีราวระเบียงล้อมรอบทั้งสถูป
สถูปสาญจีมีซุ้มประตูอยู่โดยรอบ เรียกว่า โตรณะ ลวดลายของซุ้มประตูเหล่านี้นำเสนอแนวคิดเรื่องความรัก สันติ ความจริง ความกล้า ประตูและระเบียงรอบสถูปสร้างโดยราชวงศ์สาตวาหนะ ซึ่งมีศิลาจารึกปรากฏอยู่ตรงขอบบนสุดของประตูโตรณะทางทิศใต้ โดยช่างฝีมือของกษัตริย์ กษัตริย์องค์ที่ 3 แห่งราชวงศ์สาตวาหนะ
โรงเรียนมัธยมปลายนึงกก
โรงเรียนมัธยมปลายนึงกก (; ) เป็นโรงเรียนรัฐบาลระดับมัธยมปลายซึ่งตั้งอยู่ในดอกยางกู นครโกยาง จังหวัดคยองกี และได้มีการเปิดห้องเรียนขึ้น 6 ห้องใน ค.ศ. 1962 จากนั้น ใน ค.ศ. 1977 มีการสอนครอบคลุมในระดับชั้นมัธยมต้น ก่อนที่จะมีการเปลี่ยนไปเป็นโรงเรียนระดับมัธยมปลายใน ค.ศ. 1992 ดอกไม้ประจำโรงเรียนคือแมกโนเลียโคบัส และมีแปะก๊วยเป็นต้นไม้ประจำโรงเรียน รวมทั้งเป็นโรงเรียนที่ควอน ยูริ ผู้เป็นนักร้องวงเกิลส์เจเนอเรชัน สำเร็จการศึกษาจากที่แห่งนี้
วันที่ 3 ธันวาคม ค.ศ. 2011 ทางโรงเรียนได้มีการจัดบรรยายและการแสดงทางวัฒนธรรม ตลอดจนมีการเชิญบาทหลวงผู้ประพันธ์หนังสือระดับเบสเซลเลอร์ร่วมบรรยาย
มอนสเตอร์ (เพลงสกิลเลต)
มอนสเตอร์ เป็นเพลงซิ้งเกิลที่ 2 ในปี 2009 ในอัลบั้มของอวอค โดยวงดนตรีร็อคคริสเตียน สคิลเลต และเป็นเพลงที่ 2 ในอัลบั้ม เป็นซิ้งเกิลเดียวที่กลายเป็นวงดนตรีที่ประสบความสำเร็จในชาร์ดอันดับที่ 4 บนชาร์ตกระแสหลักร็อค และอันดับที่ 101 ในชาร์ดBillboard Bubbling Under Hot 100 อันดับ เพลงนี้ออกจำหน่ายในวันที่ 14 กรกฎาคม ค.ศ. 2009
กรณีพิพาทเกาะซีปาดันและลีฆีตัน
กรณีพิพาทเกาะซีปาดันและลีฆีตันเป็นความขัดแย้งระหว่างมาเลเซียกับอินโดนีเซีย โดยทั้งสองประเทศต่างอ้างสิทธิในพื้นที่ทับซ้อน บริเวณเกาะซีปาดันและเกาะลีฆีตัน ซึ่งมีเนื้อที่เพียง 10.4 และ 7.4 เฮกตาร์ ฝ่ายอินโดนีเซียอ้างว่าเกาะนี้เป็นของอินโดนีเซียตามข้อตกลงระหว่างอังกฤษกับเนเธอร์แลนด์ เมื่อ พ.ศ. 2434 เกี่ยวกับการแบ่งเขตแดนบริเวณกาลิมันตัน ซึ่งกำหนดเขตแดนของทั้งสองประเทศที่เกาะเซบาติก ทำให้เกาะทั้งสองอยู่ในเขตของอินโดนีเซีย ส่วนมาเลเซียกล่าวอ้างว่าเกาะทั้งสองอยู่ในอำนาจของมาเลเซียเพราะตกทอดมาจากสมัยสุลต่านซูลูครองอำนาจ และตกทอดไปยังสเปน จากนั้น อังกฤษมารับช่วงต่อตั้งแต่ พ.ศ. 2421
ความขัดแย้งนี้เกิดขึ้นเมื่อ พ.ศ. 2510 และได้ต่อรองโดยยุติข้อการเข้าไปในพื้นที่พิพาทตั้งแต่ พ.ศ. 2512 และได้ส่งเรื่องให้ศาลโลกพิจารณา ศาลโลกได้มีคำพิพากษาเมื่อ 17 ธันวาคม พ.ศ. 2545 ให้เกาะทั้งสองอยู่ภายใต้อธิปไตยของมาเลเซีย เพราะมาเลเซียมีการเข้าไปจัดการเรื่องการอนุรักษ์ทรัพยากรธรรมชาติของเกาะทั้งสอง ตั้งแต่ยังเป็นอาณานิคมของอังกฤษ และเข้าไปดูแลอย่างต่อเนื่องหลังจากได้รับเอกราช
ขนมไหว้พระจันทร์
ขนมไหว้พระจันทร์ (; จีนตัวย่อ: 月饼; จีนตัวเต็ม: 月餅; พินอิน: yuè bĭng) เป็นขนมที่ทำขึ้นเพื่อใช้ในเทศกาลกลางฤดูใบไม้ร่วง หรือเทศกาลไหว้พระจันทร์ (中秋節) ในคืนวันเพ็ญในเดือน 8 ตามปฏิทินจีน (กันยายนตามปฏิทินเกรกอเรียน)
ขนมไหว้พระจันทร์ เป็นของที่ใช้สำหรับเซ่นไหว้ดวงจันทร์ นับเป็นของสำคัญที่ใช้ในเทศกาลนี้ ลักษณะของขนมมีทรงกลม ลักษณะคล้ายขนมเค้ก ทำจากแป้งนวด แล้วกดใส่แป้นพิมพ์ที่มีลวดลายต่าง ๆ จากนั้นนำไปอบ และเคลือบผิวหน้าด้วยน้ำเชื่อม ภายในบรรจุไส้ต่าง ๆ ซึ่งส่วนใหญ่เป็นธัญพืชต่าง ๆ อาทิ ทุเรียน, เมล็ดบัว, แมคคาเดเมีย, พุทราจีน เป็นต้น แต่ปัจจุบันก็ได้มีดัดแปลงใส่เนื้อสัตว์ต่าง ๆ เข้าไป เช่น กุนเชียง, ไข่เค็ม, หมูแฮม, หมูแดง, หมูหยอง เป็นต้น
ความเป็นมาของขนมไหว้พระจันทร์ คือ ในยุคปลายราชวงศ์หยวน ที่ชาวฮั่นถูกปกครองอย่างกดขี่โดยชาวมองโกล ชาวฮั่นเมื่อต้องการจะก่อกบฏต่อต้าน ด้วยการแอบสอดสาส์นไว้ในขนมชิ้นนี้ แล้วนำไปแจกจ่ายให้กับทุกบ้าน ในสาส์นมีข้อความว่า คืนนี้ในเวลายาม 3 จงสังหารทหารมองโกลพร้อมกัน อันนำมาซึ่งเอกราชของชาวฮั่น จนกลายเป็นประเพณีการรับประทานและไหว้ขนมไหว้พระจันทร์ในปัจจุบัน
ปัจจุบัน ขนมไหว้พระจันทร์ได้มีผู้ผลิตและจำหน่ายมากมายหลายแห่ง ได้มีการดัดแปลงใส่ไส้ต่าง ๆ เพิ่มขึ้นจากในอดีตมาก เช่น ช็อคโกแล็ต, ชาเขียว, คัสตาร์ด, อัลมอนด์ เป็นต้น หรือดัดแปลงไปเป็นแบบต่าง ๆ เช่น ดัดแปลงคล้ายขนมโมจิ หรือไอศกรีม และกลายมาเป็นธุรกิจสำคัญที่มีมูลค่าการตลาดและการแข่งขันสูงมากในช่วงเทศกาลนี้ในแต่ละปี
ในมาเลเซีย ขนมไหว้พระจันทร์เรียกว่า "กูอิฮ์ บูลัน" ("kuih bulan") มีหลายไส้เช่นเดียวกับขนมไหว้พระจันทร์ในไทย
นิทานพื้นบ้าน
นิทานพื้นบ้าน (folktale) เป็นนิทานประเภทหนึ่ง เป็นเรื่องราวที่เล่าสืบต่อกันมาซึ่งอาจไม่มีบันทึกเป็นหลักฐาน เนื่องจากสมัยโบราณไม่มีความบันเทิงในรูปแบบอื่นในสังคมหลายวัฒนธรรมใช้การเล่าเรื่องสู่กันฟังซึ่งมักเป็นเรื่องราวจากจินตนาการแสดงความเชื่อของชาวบ้าน นิทานพื้นบ้านมักได้รับการบันทึกหรือตีพิมพ์ภายหลังและมักหาต้นกำเนิดไม่ได้ และมีการแต่งแต้มเรื่องราวเพิ่มเติมตามจินตนาการของผู้เล่า นิทานพื้นบ้านที่โด่งดัง อย่างเช่น ซินเดอเรลลา เจ้าชายกบ แจ๊คผู้ฆ่ายักษ์ เจ้าหญิงนิทรา นิทานของไทยเช่น พิกุลทอง พยาคางคก
นิทานพื้นบ้านแยกเรื่องราวออกได้ดังนี้
ปากกาจับชิ้นงาน
ปากกาจับชิ้นงาน () เป็นอุปกรณ์ที่มีความสำคัญในการปฏิบัติงานช่างทุกสาขา ใช้สำหรับ จับหรือยึดชิ้นงานให้แน่นเพื่อสะดวกต่อการปฏิบัติงานประเภทอื่นต่อไป เช่น ใช้ปากกาจับชิ้นงานในการจับไม้ โลหะ พลาสติกอื่น ๆ ในการเจาะ ตัด ตอก ขัด หรือตะไบ เป็นต้น โดย ปกติแล้วปากกาจับชิ้นงานที่ผ่านกระบวนการผลิตด้วยกรรมวิธีฟอร์จจิ้งจะมีความแข็งแรงและคงทนกว่าปากกาจับชิ้นงานที่ผลิตจากเหล็กหล่อเป็นอย่างมาก 2.1 ปากกาหัวโต๊ะ เป็นปากกาที่ยึดแน่นอยู่กับด้านข้างหัวโต๊ะใช้งาน ใช้สำหรับจับไม้ในการตัด
2.2 ปากกาจับไม้ ที่เป็นปากกาที่มี 2 ส่วนเป็นไม้ เลื่อนเข้าหากันโดยใช้ เกลียวน๊อตขนาดใหญ่เป็นไม้หรือเป็นน๊อตโลหะ ซ้าย – ขวา ใช้สำหรับบีบ อัด ไม้แผ่น แผ่นไม้อัดเข้าหากันให้แน่น
2.3 ปากกาอัดไม้หรือแม่แรงอัดไม้ เป็นปากกาสำหรับใช้ในการอัดไม้เข้าหากันให้แน่น เช่น การอัดพื้น อัดไม้แผ่น อัดประกอบชิ้นงาน มี
2.4 ซีแคลม (C-clamp) เป็นรูปตัว C ทำด้วยเหล็กหล่อ ใช้สำหรับจับงานโลหะเพื่อการเชื่อม จับงานไม้สำหรับในการอัดไม้แผ่นติดกัน มีขนาดความโตเป็นนิ้ว
คำสั่งสำนักนายกรัฐมนตรีที่ 66/2523
คำสั่งสำนักนายกรัฐมนตรีที่ 66/2523 หรือคำสั่งที่ 66/2523 หรือคำสั่งที่ 66/23 เป็นคำสั่งรัฐบาลไทยที่กำหนดนโยบายสำคัญในการต่อสู้กับการก่อการกำเริบคอมมิวนิสต์ช่วงปลายสงครามเย็น คำสั่งดังกล่าวออกเมื่อวันที่ 23 เมษายน 2523 และลงนามโดยนายกรัฐมนตรี พลเอก เปรม ติณสูลานนท์ คำสั่งนี้ทำให้มีการเปลี่ยนแปลงนโยบายจากท่าทีทหารสายแข็งที่ดำเนินมาแต่รัฐบาลฝ่ายขวาธานินทร์ กรัยวิเชียร (ครองอำนาจ 2519 ถึง 2520) มาสู่สายกลางมากขึ้นซึ่งให้ความสำคัญมาตรการทางการเมืองเหนือการปฏิบัติทางทหารอย่างเป็นทางการ คำสั่งนี้กำหนดให้มีการจัดการความอยุติธรรมทางสังคม และการส่งเสริมการมีส่วนร่วมทางการเมืองและกระบวนการประชาธิปไตย มีการออกกฎหมายนิรโทษกรรมสอดคล้องกับคำสั่งอนุญาตให้ผู้แปรพักตร์ผละขบวนการก่อการกำเริบ ซึ่งเมื่อประกอบกับการเสื่อมลงของการสนับสนุนจากต่างชาติ นำไปสู่การเสื่อมลงของพรรคคอมมิวนิสต์แห่งประเทศไทย
ตำรวจน้ำ
ตำรวจน้ำ คือ ตำรวจที่ทำหน้าที่ดูแลรักษาความสงบเรียบร้อยบริเวณแหล่งน้ำขนาดใหญ่ แม่น้ำ ภายในราชอาณาจักร สำหรับในประเทศไทยตำรวจน้ำเป็นส่วนราชการที่ใช้ชื่อเต็มๆว่า กองบังคับการตำรวจน้ำ สังกัด กองบัญชาการตำรวจสอบสวนกลาง สำนักงานตำรวจแห่งชาติ ซึ่งสำนักงานตำรวจแห่งชาติเป็นส่วนราชการที่ขึ้นตรงต่อนายกรัฐมนตรีโดยตรง ตำรวจน้ำไทยปฏิบัติหน้าที่ ป้องกัน และ ปราบปรามการกระทำผิด ในทุกๆ พระราชบัญญัติที่ตำรวจบกปฏิบัติ แต่ เพิ่มเติมความผิดในส่วนที่เกี่ยวข้องกับทางน้ำต่างๆ
คำสั่งที่ 66 (แก้ความกำกวม)
คำสั่งที่ 66 สามารถหมายถึง
บันเทิงคดีพยากรณ์และหลังพยากรณ์
บันเทิงคดีพยากรณ์ () เป็นประเภทย่อยของบันเทิงคดีแนววิทยาศาสตร์ ซึ่งมีเนื้อหาเกี่ยวกับการสิ้นสุดของอารยธรรมมนุษย์ อาจเนื่องมาจากความหายนะตามที่เป็นจริง เช่น การสงครามนิวเคลียร์ โรคระบาดทั่ว การโจมตีจากนอกโลก การชนของเทห์วัตถุ (impact event) การก่อการกำเริบของไซเบอร์เนติกส์ ภาวะเอกฐานทางเทคโนโลยี (technological singularity) ความผิดปกติในการถ่ายทอดพันธุกรรม ปรากฏการณ์เหนือธรรมชาติ การพิพากษาของพระเจ้า การเปลี่ยนแปลงสภาพอากาศอย่างควบคุมไม่ได้ การหมดไปของทรัพยากร การล่มสลายของระบบนิเวศ หรือภัยพิบัติทั่วไปอื่น ๆ ส่วนบันเทิงคดีหลังพยากรณ์ () เกิดขึ้นในโลกหรืออารยธรรมหลังเกิดเหตุการณ์ข้างต้น กรอบเวลาอาจเป็นทันทีหลังเกิดความหายนะนั้น โดยเน้นถึงความลำบากหรือจิตวิทยาของผู้รอดชีวิต หรืออาจเกิดหลังความหายนะเป็นเวลานานก็ได้ ซึ่งมักมีแก่นเรื่องที่ว่า การมีอยู่ของอารยธรรมก่อนเกิดความหายนะถูกลืมไป (หรือกลายเป็นตำนาน) เรื่องหลังพยากรณ์มักเกิดขึ้นในโลกอนาคตที่ดำรงชีวิตแบบเกษตรกรรม ไม่พึ่งเทคโนโลยี หรือโลกที่มีเพียงเทคโนโลยีที่กระจัดกระจายบางส่วนหลงเหลืออยู่เท่านั้น
สถาบันดนตรีกัลยาณิวัฒนา
สถาบันดนตรีกัลยาณิวัฒนา (; อักษรย่อ: สกว. – PGVIM) เป็น สถาบันอุดมศึกษาในกำกับของรัฐ ก่อตั้งขึ้นเมื่อวันที่ 26 พฤษภาคม พ.ศ. 2555 เพื่อให้มีสถาบันการดนตรีที่ให้ความสำคัญต่อดนตรีคลาสสิกอย่างจริงจัง โดยยกฐานะสถาบันดนตรีกัลยาณิวัฒนา ในกำกับของ มหาวิทยาลัยศิลปากร ขึ้นเป็นสถาบันอุดมศึกษา
สถาบันดนตรีกัลยาณิวัฒนา เกิดจากความร่วมมือของ คณะดุริยางคศาสตร์ มหาวิทยาลัยศิลปากร และ กระทรวงวัฒนธรรม ที่ร่วมกันจัดทำโครงการจัดตั้งสถาบันดนตรีในรูปแบบ Conservatory เพื่อเฉลิมพระเกียรติในมงคลวโรกาสที่ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเจริญพระชนมายุ 84 พรรษา วันที่ 6 พฤษภาคม พ.ศ. 2550 ด้วยสำนึกในพระกรุณาธิคุณที่ทรงบำเพ็ญพระกรณียกิจน้อยใหญ่เพื่อชาวไทยตลอดมา รวมทั้งเพื่อสนองพระปณิธานที่จะพัฒนาดนตรีคลาสสิกในประเทศไทยให้ก้าวหน้าทัดเทียมนานาชาติ เมื่อ ศาสตราจารย์เกียรติคุณ คุณหญิงไขศรี ศรีอรุณ รัฐมนตรีว่าการกระทรวงวัฒนธรรม ในเวลานั้น และคณบดี คณะดุริยางคศาสตร์ มหาวิทยาลัยศิลปากร กราบทูลให้ทรงทราบ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ก็ได้มีพระกรุณาธิคุณพระราชทานชื่อสถาบันว่า "สถาบันดนตรีกัลยาณิวัฒนา"
ตามมาตรา 6 พระราชบัญญัติสถาบันดนตรีกัลยาณิวัฒนา พ.ศ. 2555 ได้กำหนดให้สถาบันฯ เป็นสถานศึกษาทางวิชาการและวิชาชีพชั้นสูง มีวัตถุประสงค์ให้การศึกษา ส่งเสริม และพัฒนาวิชาการและวิชาชีพชั้นสูงในทางดนตรีและศาสตร์อื่น ๆ ที่เกี่ยวข้อง ทำการสอน ทำการวิจัย ให้บริการทางวิชาการแก่สังคมและทะนุบำรุงศิลปะและวัฒนธรรมนั้น เพื่อประโยชน์ต่อการพัฒนาชุมชน สังคม และประเทศชาติ และเพื่อให้เป็นการสอดคล้องกับพระปณิธานและบทบาทหน้าที่ตามพระราชบัญญัติ สถาบันฯ จึงได้กำหนดพันธกิจที่จะ
ตราสัญลักษณ์ของสถาบันดนตรีกัลยาณิวัฒนาเป็นรูปทรงลายใบเทศ ภายในประกอบด้วยตัวอักษรย่อ "สกว" ประกอบกับกุญแจซอลอยู่ภายใน
สีประจำสถาบันคือ สีฟ้าเทอร์คอยส์
โจเซฟ เมอร์รีย์
โจเซฟ เอดเวิร์ด เมอร์รีย์ (; 1 เมษายน 2462 – 26 พฤศจิกายน 2555) เป็นศัลยแพทย์ชาวอเมริกันคนแรกที่ประสบความสำเร็จในการปลูกถ่ายไตให้กับฝาแฝดริชาร์ดและรอนัลด์ เฮร์ริก เมื่อวันที่ 23 ธันวาคม 2497
เมอร์รีย์ได้รับรางวัลโนเบลสาขาสรีรวิทยาหรือการแพทย์ร่วมกับอี. ดอนัลด์ ทอมัส ในปี พ.ศ. 2533
โทโกนาเมะ
โทโกนาเมะ () เป็นเมืองในจังหวัดไอจิ ประเทศญี่ปุ่น มีจำนวนประชากร 55,322 คน เป็นที่ตั้งของท่าอากาศยานนานาชาติชูบุเซ็นแทรร์
โรงเรียนแสงวิทยา
โรงเรียนแสงวิทยา () (อักษรย่อ: ส.ว.ย. ,SV) เป็นโรงเรียนเอกชนระดับอนุบาลปีที่ 1 จนถึงมัธยมศึกษาปีที่ 3 ตั้งอยู่เลขที่ 105 ถนนสุดบรรทัด อำเภอแก่งคอย จังหวัดสระบุรี เปิดทำการสอนครั้งแรกในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง เริ่มแรกมีคุณครู 9 คน และนักเรียน 222 คน ปัจจุบันโรงเรียนแสงวิทยามีการพัฒนาการเรียนการสอนดีขึ้นโรงเรียนแสงวิทยาก่อตั้งในปี พ.ศ. 2505 โดยนายสุวรรณ ต.แสงจันทร์ เป็นผู้ก่อตั้ง บนเนื้อที่ 6 ไร่ 86 ตารางวา เริ่มแรกมีคุณครู 9 คน และนักเรียน 222 คน ในปีถัดมาจำนวนนักเรียนได้เพิ่มปริมาณอย่างรวดเร็ว โรงเรียนต้องขยายอาคารเรียนจากอาคารไม้ชั้นเดียวเป็น อาคารไม้ 2 ชั้น เพื่อรองรับนักเรียนที่เพิ่มปริมาณมากขึ้น
ในปี พ.ศ. 2538 นายวิฑูรย์ ต.แสงจันทร์ เป็นผู้รับใบอนุญาต และนางเสาวลักษณ์ กมลโรจน์สิริเป็นผู้อำนวยการใหญ่ โรงเรียนได้รับการยอมรับเป็นอย่างยิ่งจากท่านผู้ปกครองได้ส่งบุตรหลานเข้ารับการศึกษามากที่สุดของโรงเรียนเอกชนในจังหวัดสระบุรี ปัจจุบันว่าที่ร้อยตรีพัทธโรจน์ กมลโรจน์สิริ เป็นผู้อำนวยการโรงเรียน โรงเรียนได้พัฒนาการศึกษามากขึ้น
โครงการนี้ได้เป็นโครงการต่อยอดจากโครงการรณรงค์เพื่อเด็กไทยไม่กินหวาน ของสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นหนึ่งในโรงเรียนต้นแบบเด็กไทยไม่กินหวาน โดยโรงเรียนแสงวิทยาได้ประยุกต์และบูรณาการแผนงาน เข้าสู่ระบบการเรียนการสอนให้แก่นักเรียนทุกระดับชั้น ผ่านสื่อการเรียนรู้ที่น่าสนใจ และการกระตุ้นเตือนเด็กๆ ด้วยกิจกรรมที่เข้าใจง่าย
แบงท์ เอ็ดเลียน
แบงท์ เอ็ดเลียน (; 2 พฤศจิกายน ค.ศ. 1906 — 10 กุมภาพันธ์ ค.ศ. 1993) เป็นทั้งศาสตราจารย์ทางฟิสิกส์และนักดาราศาสตร์ชาวสวีเดนผู้ซึ่งมีความเชี่ยวชาญในด้านสเปกโทรสโกปี เขาได้เข้าร่วมในการแก้ "ปริศนาโคโรนา" ซึ่งเป็นเส้นเงาที่ไม่สามารถระบุได้ในสเปกตรัมของดวงอาทิตย์ โดยเชื่อกันอย่างคร่าวๆว่าน่าจะมาจากธาตุไม่ปรากฏชื่อมาจนบัดนี้โดยเรียกว่าโคโรเนียม ในภายหลัง แบงท์ เอ็ดเลียน ได้แสดงให้เห็นว่าเส้นเหล่านั้นมาจากการแตกตัวของเหล็กที่แตกตัวเป็นไอออน (Fe-XIV) การค้นพบของเขาไม่ได้รับการยอมรับในทันที ตั้งแต่ไอออนไนซ์ได้รับการอ้างอิงว่าต้องมีอุณหภูมิที่ล้านองศา หลังจากนั้นอุณภูมิของโคโรนาดวงอาทิตย์ก็ได้รับการตรวจสอบ
นอกจากนี้ เขายังมีผลงานสำคัญในการวิเคราะห์สเปกตรัมของดาววูล์ฟ-ราเยท์
แบงท์ เอ็ดเลียน ได้เป็นศาสตราจารย์ที่มหาวิทยาลัยลุนด์ใน ค.ศ. 1944–1973 เขาได้รับเลือกให้เป็นสมาชิกแห่งราชสำนักวิทยาศาสตร์สวีเดนใน ค.ศ. 1947 เขาสำเร็จการศึกษาจากโรงเรียนมัธยมในนอร์เชอปิงใน ค.ศ. 1926 และได้เข้ามหาวิทยาลัยอุปซอลากระทั่งสำเร็จการศึกษาระดับปริญญาเอกใน ค.ศ. 1934
แบงท์ เอ็ดเลียน ได้รับเหรียญทองจากสมาคมดาราศาสตร์หลวงใน ค.ศ. 1945 สำหรับการแก้ปริศนาโคโรนา, เหรียญฮาวเวิร์ด เอ็น. พ็อตส์ ใน ค.ศ. 1946 สำหรับการวิจัยรังสีอัลตร้าไวโอเลตไกลสุด และเหรียญเฮนรี เดรเปอร์ของสถาบันวิทยาศาสตร์แห่งชาติสหรัฐอเมริกา ใน ค.ศ. 1968
มิตซูบิชิ เอฟ-2
มิตซูบิชิ เอฟ-2 เครื่องบินรบหลากบทบาท ที่ผลิตโดย บริษัท มิตซูบิชิ เฮวี่ อินดัสทรีย์ส ของญี่ปุ่น ร่วมกับ ล็อกฮีด มาร์ติน ของสหรัฐอเมริกาโดยต้นแบบ คือ เอฟ-16 ด้วยอัตราส่วนการผลิตของญี่ปุ่นและสหรัฐอเมริกา เท่ากับ 60/40 โดยเริ่มการผลิตในปี ค.ศ. 1996 และเข้าประจำการครั้งแรกในปี ค.ศ. 2000
 ญี่ปุ่น
อักษรอูรดู
อักษรอูรดู เป็นระบบการเขียนที่เขียนจากขวาไปซ้าย ใช้เขียนภาษาอูรดู โดยปรับปรุงมาจากอักษรเปอร์เซีย ที่พัฒนามาจากอักษรอาหรับ มีอักษร 38 ตัว อักษรอูรดูจะนิยมเขียนแบบ นาสตาลิกในขณะที่ อักษรอาหรับโดยทั่วไปจะเขียนแบบ นาสค์ 
โดยทั่วไป การถอดอักษรอูรดูมาเป็นอักษรโรมัน จะขาดหน่วยเสียงที่ไม่มีในภาษาอังกฤษหรือภาษาอื่นๆที่เขียนด้วยอักษรละติน สถาบันภาษาแห่งชาติ แห่ง ปากีสถาน ได้พัฒนาระบบสำหรับเสียงที่ไม่พบในภาษาอังกฤษ แต่จะเหมาะสมกับผู้ที่รู้ภาษาอูรดู ภาษาอาหรับหรือภาษาเปอร์เซียมากกว่า 
ประเทศที่มีผู้พูดภาษาอูรดูได้แก่:
อัฟกานิสถาน, บาห์เรน, บังกลาเทศ, บอตสวานา, ฟิจิ, เยอรมัน, กายอานา, อินเดีย, มาลาวี, มอริเชียส, เนปาล, นอร์เวย์, โอมาน, กาตาร์, ซาอุดิอาระเบีย, แอฟริกาใต้, ไทย, สหรัฐอาหรับ, สหราชอาณาจักรและแซมเบีย
ภาษาอูรดูได้แยกต่างหากออกจาก ภาษาฮินดูสตานีหลังการแบ่งแยกอินเดีย ความแตกต่างที่สำคัญคือมีอิทธิพลของภาษาเปอร์เซียที่เป็นภาษาราชการในสมัยราชวงศ์โมกุลมาก และเป็นภาษากลางก่อนการเข้ามาของอังกฤษ อักษรมาตรฐานสำหรับภาษาอูรดูดัดแปลงมาจากอักษรเปอร์เซียเพื่อให้เหมาะสมกับการออกเสียงของภาษาฮินดูสตานี
ก่อนที่จะประดิษฐ์ พิมพ์ดีดภาษาอูรดู ใน พ.ศ. 2454 หนังสือพิมพ์ภาษาอูรดูจะตีพิมพ์โดยใช้ตัวอักษรที่เรียกกาติบหรือคุช-นาเวส หนังสือพิมพ์ "Daily Jang" ในปากีสถานเป็นหนังสือพิมพ์ภาษาอูรดูฉบับแรกที่ใช้การประมวลผลคำด้วยคอมพิวเตอร์ด้วยการเขียนแบบนัสตาลิก ในปัจจุบัน หนังสือพิมพ์ วารสารที่ใช้อักษรอูรดูจะใช้คอมพิวเตอร์ทั้งสิ้น 
ต่อไปนี้เป็นรายชื่ออักษรอูรดู และการออกเสียง
อักษรอูรดู เสียงในภาษาอังกฤษ ตัวอย่างการออกเสียง
ا a as in apple
ب b as in book
پ p as in pool
ت t as in time
ٹ ṭ as in Togo
ث th 'th' as in think
ج j as in joy
چ ch as in charm
ح h as in hot
خ kh as in Buch
د d as in dove
ڈ ḍ as in drink
ذ dh 'th' as in that
ر r as in rice
ڑ ṛ as in rabbit
ز z as in zoo
ژ zh as in pleasure
س s as in small
ش sh as in shrine
ص ṣ as in salt
ض z̤ as in those
ط t as in tower
ظ ẓ 'th' as in this
ع ' 
غ gh 
ف f as in food
ق q as in queue
ک k as in kilo
گ g as in guest
ل l as in life
م m as in moon
ن n as in nice
و v, o, or ū as in wet, cool
ہ, ﮩ, ﮨ h as in house
ھ h as in house
ء ' as in apple
ی y,i as in year
ے ai or e as in way
สระในภาษาอูรดูจะแสดงด้วยพยัญชนะ แม้ว่าจะทำให้สับสนได้ แต่บริบทจะช่วยให้เข้าใจเสียงที่ถูกต้องได้
สระเสียงสั้น (อะ "a", อิ "i", อุ"u") แสดงด้วยเครื่องหมายบนและล่างตัวอักษร
"อลิฟ" (ا) เป็นอักษรตัวแรกของอักษรอุรดู และใช้เป็นสระ ในตำแหน่งต้นคำ "อลิฟ" ใช้แทนทั้งสระเสียงสั้น เช่น اب อับ "ab", اسم อิสม"ism", اردو อุรดู"urdū" แต่ถ้า "อลิฟ" (ا) ตามด้วย "wā'o" (و) หรือ "ye" (ی) จะแสดงสระเสียงยาว ถ้า "wā'o" (و) หรือ "ye" (ی) ตัวเดียวอยู่ที่ตำแหน่งเริ่มต้นจะเป็นพยัญชนะ
อลิฟมีหลายรูปแบบ เรียก"alif madd" (آ). ใช้แทนสระเสียงยาว อา "ā" ที่ต้นคำ เช่น آپ อาบ "āp", آدمی อาดมิ "ādmi". ตอนกลางหรือท้ายคำ สระอาแทนด้วย "อลิฟ" (ا), เช่น بات บาต "bāt", آرام อาราม "ārām"
Wā'o ใช้แสดงสระ อู "ū", โอ "o" และ ออ "au" ([uː], [oː], และ [ɔ]), และใช้แทนเสียง [ʋ].
เยมีสองรูป : และ .
พยัญชนะรีโทรเฟล็กซ์(เช่นเสียงวรรค ฏะ ในภาษาบาลี) ไม่พบในอักษรเปอร์เซีย และสร้างขึ้นฉพาะภาษาอูรดู โดยเขียน ط ("to'e") เพนือพยัญชนะที่เกิดจากฟัน (dental consonant หรือวรรค ตะ ในภาษาบาลี)
"do chashmī he" (ھ)ใช้กับศัพท์ดั้งเดิมในภาษาฮินดูสตานี โดยแทนเสียงพยัญชนะมีลม
ภาษามองโกลคามนิกัน
ภาษามองโกลคามนิกัน (Khamnigan) เป็นภาษาในกลุ่มภาษามองโกลที่ใช้พูดในบริเวณทะเลสาบไบกัลป์ ชาวคามนิกันปกติเป็นผู้ที่พูดได้สองภาษา คือพูดได้ทั้งภาษาในกลุ่มภาษามองโกลและกลุ่มภาษาตังกูสิต โดยภาษากลุ่มตันกูสิตที่พูดคือภาษาอีเวนกี ส่วนภาษาคามนิกันเป็นภาษาในกลุ่มภาษามองโกลที่มีลักษณะเป็นเอกเทศ ไม่ได้เป็นสำเนียงของภาษามองโกลหรือภาษาบูรยัตที่ใช้พูดในรัสเซียหรือมองโกเลีย
การใช้ภาษานี้ในรัสเซียกำลังลดลง เหลือผู้พูดอยู่น้อยแต่สถานะในมองโกเลียยังไม่แน่ชัด แต่กลุ่มชนในจีนยังคงใช้ทั้งสองภาษาอยู่ ภาษาอีเวนกีที่ชาวคามนิกันใช้จะได้รับอิทธิพลจากภาษากลุ่มมองโกลมาก โดยเฉพาะการใช้คำศัพท์ ส่วนภาษามองโกลจะเป็นภาษาที่มีลักษณะอนุรักษนิยมมาก และได้รับอิทธิพลจากภาษาอีเวนกีน้อย แม้จะมีระบบไวยากรณ์พหูพจน์แบบภาษาอีเวนกี ซึ่งภาษากลุ่มมองโกลอื่นๆไม่มี
ออแตลฌอร์ฌ-แซ็งก์
ออแตลฌอร์ฌ-แซ็งก์ (; "โรงแรมพระเจ้าจอร์จที่ 5") เป็นโรงแรมหรูหราระดับห้าดาวตั้งอยู่ใกล้เคียงช็องเซลีเซบนถนนพระเจ้าจอร์จที่ 5 กรุงปารีส ประเทศฝรั่งเศส โดยตั้งชื่อตามถนนอันเป็นตั้งดังกล่าวนั้น
ห้องชุดรอยัล (Royal Suite) ของโรงแรมนี้ราคาคืนละ 24,550 ดอลลาร์สหรัฐ และซีเอ็นเอ็นโก (CNN Go) จัดเมื่อปี 2555 ว่าแพงเป็นอันดับที่ 11 ของโลก
ออแตลฌอร์ฌ-แซ็งก์เป็นโรงแรมหลังที่แปดที่ฌอแอล อีลม็อง (Joel Hillman) ก่อตั้งขึ้น มูลค่าการก่อสร้างอยู่ที่สามสิบเอ็ดล้านดอลลาร์สหรัฐ และเปิดเมื่อปี 2471 เจ้าของคนต่อมาคือ ฟร็องซัว ดูว์เพร (François Dupré) ผู้เป็นเจ้าของโรงแรมปลาซาอาเตเน (Plaza Athénée) ในกรุงปารีส และโรงแรมริตซ์การ์ลตงมงเรอาล (Ritz Carlton Montreal) ในนครมงเรอาล ประเทศแคนาดา ด้วย
ออแตลฌอร์ฌ-แซ็งก์มีห้องรับรองแขกสองร้อยสี่สิบห้าห้อง และได้รับรางวัลชนะเลิศหลายรายการจากนิตยสารคอนเดแนสต์แทรเวเลอร์ (Condé Nast Traveler) นอกจากนี้ ภัตตาคารเลอแซ็งก์ (Le Cinq) ของโรงแรม ยังได้รับดาวมิชแล็ง (Michelin) ถึงสองดวงด้วย
บริษัทคิงดอมโฮลดิง (Kingdom Holding Company) ซึ่งเป็นบริษัทลงทุนภายใต้ความควบคุมของเจ้าชายอัลวะลีด บิน เฏาะลาล (Al-Waleed bin Talal) แห่งซาอุดีอาระเบีย ได้เป็นเจ้าของออแตลฌอร์ฌ-แซ็งก์ตั้งแต่ปี 2551 และตั้งให้กลุ่มโรงแรมโฟร์ซีซันส์ (Four Seasons Hotels) เป็นผู้จัดการ กับให้คริสโตเฟอร์ นอร์ตัน (Christopher Norton) เป็นผู้จัดการทั่วไปและเป็นรองประธานภูมิภาค
กฤษณ์ กาญจนกุญชร
กฤษณ์ กาญจนกุญชร (เกิด 14 ตุลาคม พ.ศ. 2491) กรรมการในคณะกรรมการมูลนิธิโรงพยาบาลสมเด็จพระยุพราช อธิบดีกรมราชเลขานุการในพระองค์ อดีตราชเลขาธิการในพระองค์พระบาทสมเด็จพระเจ้าอยู่หัว กรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์ อดีตปลัดกระทรวงการต่างประเทศ และอดีตสมาชิกสภานิติบัญญัติแห่งชาติ พ.ศ. 2549
กฤษณ์ กาญจนกุญชร หรือที่รู้จักกันในนาม ดร.กฤษณ์ กาญจนกุญชร เกิดเมื่อวันที่ 14 ตุลาคม 2491 เป็นบุตรของหาญ กับวรรณ กาญจนกุญชร สำเร็จการศึกษาระดับปริญญาตรีด้านกฎหมายจากควีนส์ คอลเลจ มหาวิทยาลัยออกซฟอร์ด ประกาศนียบัตรกฎหมายระหว่างประเทศ และปริญญาเอกสาขาเดียวกัน มหาวิทยาลัยแมนเชสเตอร์ สหราชอาณาจักร ทั้งผ่านหลักสูตรวปอ.รุ่น 37
ดร.กฤษณ์ กาญจนกุญชร เริ่มเข้ารับราชการเป็นเลขานุการตรี กรมสนธิสัญญาและกฎหมาย ,ผู้อำนวยการกองส่งเสริมเศรษฐกิจสัมพันธ์และความร่วมมือ กรมเศรษฐกิจ รองอธิบดีกรมสนธิสัญญาและกฎหมาย ,ปี 2532 เป็นอัครราชทูต สถานเอกอัคราชทูต ณ กรุงวอชิงตัน ,เอกอัครราชทูตประจำกระทรวง ,อธิบดีกรมสนธิสัญญาและกฎหมาย ,ปีพ.ศ. 2538 ดำรงตำแหน่งเอกอัครราชทูตประจำสำนักงานสหประชาชาติ ณ นครเจนีวา ,อธิบดีกรมสนธิสัญญาและกฎหมาย ครั้งที 2 ,อธิบดีกรมเอเชียตะวันออก ,รองปลัดกระทรวงการต่างประเทศ ,เอกอัครราชทูต ณ กรุงปารีส ,ปี 2547 เป็นปลัดกระทรวงการต่างประเทศ ,มีนาคม ปี 2550 เป็นเอกอัครราชทูต ณ กรุงวอชิงตัน สหรัฐอเมริกา ต่อมา ปี พ.ศ. 2551 มีพระบรมราชโองการแต่งตั้งเป็นรองราชเลขาธิการ สำนักราชเลขาธิการ
ในอดีต ดร.กฤษณ์ กาญจนกุญชร เป็นอดีตกรรมการธนาคาร กรุงไทย จำกัด (มหาชน) และสมาชิกสภานิติบัญญัติแห่งชาติ ระหว่างวันที่ 12 ตุลาคม 2549-1 เมษายน 2550 และจากนั้น ดร. กฤษณ์ กาญจนกุญชร ได้เข้าปฏิบัติหน้าที่ตำแหน่งราชเลขาธิการ สำนักราชเลขาธิการ ตามพระบรมราชโองการแต่งตั้ง สืบต่อจากอาสา สารสิน เมื่อวันที่ 1 ตุลาคม 2555 และรวมทั้งเป็นกรรมการทรัพย์สินส่วนพระมหากษัตริย์ สำนักงานทรัพย์สินส่วนพระมหากษัตริย์
ในปี พ.ศ. 2560 มีการเปลี่ยนแปลงสถานะของสำนักราชเลขาธิการ ไปจัดตั้งเป็นกรมราชเลขานุการในพระองค์ สังกัดสำนักพระราชวัง สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเก้าฯ แต่งตั้งเขาเป็นอธิบดีกรมราชเลขานุการในพระองค์ ระดับ 11 เทียบเท่าเลขาธิการพระราชวัง ตั้งแต่วันที่ 4 มิถุนายน พ.ศ. 2560
(ฝ่ายหน้า)
ตุลาคม พ.ศ. 2555
ตุลาคม พ.ศ. 2555 เป็นเดือนที่ 10 ของปี พ.ศ. 2555 วันแรกของเดือนเป็นวันจันทร์ วันสุดท้ายของเดือนเป็นวันพุธ
พฤศจิกายน พ.ศ. 2555
พฤศจิกายน พ.ศ. 2555 เป็นเดือนที่ 11 ของปี พ.ศ. 2555 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
FAQ
คำถามที่พบบ่อย (; อักษรย่อ: FAQ) คือรายการคำถามและคำตอบ ซึ่งมักได้รับการคาดว่าเป็นคำถามที่พบบ่อยในบริบทบางอย่าง และที่เกี่ยวข้องกับหัวข้อเฉพาะ "FAQ" มักออกเสียงเป็นคำย่อมากกว่าอักษรย่อ แต่รูปแบบอักษรย่อยังคงอยู่ ตั้งแต่อักษรย่อ "FAQ" มาจากสื่อต้นฉบับเดิม ก็ได้มีการออกเสียงที่แตกต่างกันออกไป ทั้ง "แฟค", "ฟาค", "แฟกซ์" และ "แฟคส์" ซึ่งได้ยินบ่อย ทั้งนี้ขึ้นอยู่กับการใช้งาน นิยามอาจจะหมายถึงคำถามที่พบบ่อยเพียงคำถามเดียวโดยเฉพาะ หรือได้รวบรวมรายการหลายคำถามกับคำตอบเหล่านั้น
การเข้าถึงโดยสุ่ม
ในวิทยาการคอมพิวเตอร์ การเข้าถึงโดยสุ่ม () หรือ การเข้าถึงโดยตรง (direct access) คือความสามารถในการเข้าถึงข้อมูลในลำดับภายในเวลาที่เท่าๆกันสำหรับข้อมูลตัวใด ๆ ก็ตาม เวลาในการเข้าถึงข้อมูลนี้ไม่ขึ้นกับกับขนาดของลำดับด้วย ตัวอย่างของการเข้าถึงโดยสุ่มคือการอ่านข้อมูลจากแผ่นซีดี ซึ่งสามารถอ่านข้อมูลตำแหน่งใดๆได้ทันที
การเข้าถึงข้อมูลที่ตรงกันข้ามกับการเข้าถึงโดยสุ่มคือการเข้าถึงเชิงเส้น ซึ่งข้อมูลที่อยู่ไกลกว่าจะเสียเวลาในการเข้าถึงข้อมูลมากกว่า ตัวอย่างเช่นการอ่านข้อมูลจากตลับเทป ซึ่งต้องมีกรอเทปไปยังตำแหน่งที่ต้องการอ่านข้อมูล
สำหรับโครงสร้างข้อมูล ความสามารถในการเข้าถึงโดยสุ่มคือความสามารถในการเข้าถึงรายการได้ภายในเวลาคงที่ หรือ formula_1 ซึ่งโครงสร้างข้อมูลที่เรียบง่ายที่สุดที่มีความสามารถนี้ก็คือแถวลำดับ โครงสร้างข้อมูลที่เหลือที่มีความสามารถนี้ โดยมากแล้วก็จะมาจากการดัดแปลงแถวลำดับ เช่น แถวลำดับพลวัต อย่างไรก็ตาม การมีความสามารถในการเข้าถึงโดยสุ่มก็ความหมายอีกนัยหนึ่งว่าที่อยู่ของหน่วยความจำต้องเรียงกันแบบมีแบบแผน ดังนั้นจึงทำให้โครงสร้างข้อมูลทั้งหลายที่มีความสามารถนี้ไม่สามารถเพิ่มข้อมูลกลางรายการได้อย่างมีประสิทธิภาพ บางโครงสร้างข้อมูลเช่นรายการโยงแลกความสามารถในการเข้าถึงแบบสุ่มด้วยความสามารถในการเพิ่มและลบข้อมูลกลางรายการแทน
ความสามารถในการเข้าถึงโดยสุ่มมีความสำคัญมาก มีขั้นตอนวิธีมากมายที่ใช้ประโยชน์จากโครงสร้างข้อมูลที่มีการเข้าถึงข้อมูลโดยสุ่ม เช่น การค้นหาแบบทวิภาค ขั้นตอนวิธีการเรียงลำดับ ตะแกรงเอราทอสเทนีส เป็นต้น
จอร์แดน บาวเวอรี
จอร์แดน นาแทเนียล บาวเวอรี () เกิดเมื่อวันที่ 2 กรกฎาคม ค.ศ. 1991 เป็นนักฟุตบอลชาวอังกฤษ ปัจจุบันได้ลงเล่นให้กับสโมสรฟุตบอลแอสตันวิลลาในตำแหน่งกองหน้า
แถวลำดับ
ในวิทยาการคอมพิวเตอร์ แถวลำดับ () คือโครงสร้างข้อมูลที่เป็นรายการอย่างหนึ่ง ข้อมูล (value) จะถูกเก็บบนหน่วยความจำคอมพิวเตอร์ แบบอยู่ติดกันไปเรื่อย ๆ การเข้าถึงข้อมูลสามารถกระทำได้ผ่านดัชนี (index) หรืออาจเรียกว่า คีย์ โดยดัชนีจะเป็นจำนวนเต็มซึ่งบอกถึงลำดับที่ของข้อมูลในแถวลำดับ นอกจากนี้ ค่าของดัชนียังไปจับคู่กับที่อยู่หน่วยความจำ ผ่านสูตรคณิตศาสตร์ ทำให้สามารถเข้าถึงข้อมูลได้
ตัวอย่างเช่นแถวลำดับที่มีข้อมูล 10 ตัว โดยมีดัชนีตั้งแต่ 0 ถึง 9 สมมุติให้ข้อมูลแต่ละตัวใช้หน่วยความจำ 4 ไบต์ และแถวลำดับนี้มีที่อยู่ในหน่วยความจำคือ 2000 จะได้ว่าที่อยู่หน่วยความจำของข้อมูลตัวที่ "i" คือ 2000 + 4"i"
แถวลำดับยังสามารถขยายมิติไปเป็นสองมิติหรือมากกว่านั้นได้ เนื่องจากรูปแบบของแถวลำดับสองมิติมีรูปร่างเป็นตาราง คล้ายกับเมตริกซ์ บางทีจึงอาจเรียกแถวลำดับสองมิติว่าเมตริกซ์หรือตาราง (สำหรับตารางโดยส่วนมากแล้วจะหมายความถึงตาราง lookup) เช่นเดียวกับแถวลำดับมิติเดียวที่บางครั้งก็อาจเรียกว่าเวกเตอร์หรือทูเพิล
แถวลำดับถือได้ว่าเป็นโครงสร้างข้อมูลที่ถือกำเนิดขึ้นพร้อม ๆ กับการเขียนโปรแกรม และสำคัญมากในการเขียนโปรแกรมเช่นเดียวกัน และแทบจะไม่มีโปรแกรมใดเลยที่ไม่ใช้แถวลำดับ โดยแถวลำดับนี้ยังนำไปอิมพลีเมนต์โครงสร้างข้อมูลอื่นอีกมากมายเช่นรายการหรือสายอักขระ แม้แต่หน่วยเก็บข้อมูลที่มีที่อยู่หน่วยความจำก็อาจจะมองหน่วยเก็บข้อมูลเป็นแถวลำดับขนาดยักษ์ก็ได้
แบรด กูแซน
แบรดลีย์ เอดวิน "แบรด" กูแซน เกิดวันที่ 9 กันยายน ค.ศ. 1984 เป็นนักฟุตบอลชาวอเมริกัน เล่นในตำแหน่งผู้รักษาประตู เล่นให้กับสโมสรฟุตบอลแอสตันวิลลา ในพรีเมียร์ลีก และติดทีมชาติสหรัฐอเมริกาอีกด้วย
โจ เบนเนตต์ (นักฟุตบอล)
โจเซฟ "โจ" เบนเนตต์ เกิดเมื่อวันที่ 28 มีนาคม ค.ศ. 1990 เป็นนักฟุตบอล ชาวอังกฤษ ปัจจุบันได้ลงเล่นให้กับ สโมสรฟุตบอลแอสตันวิลลา โดยเกิดที่ รอชเดล หลังจากนนั้นก็ได้เซ็นสัญญากับ สโมสรฟุตบอลมิดเดิลส์เบรอ ในฤดูกาล 2008–2009 โดยเขาสามารถเล่นได้ทุกตำแหน่งในด้านซ้าย หลังจากนั้นก็ได้มาเล่นเป็น กองหลังตัวซ้าย หรือ แบ็กซ้าย โดยสโสรปัจจุบันของเขาคือ แอสตันวิลลา โดยย้ายมาในวันที่ 29 สิงหาคม ค.ศ. 2012 โดยไม่เปิดเผยค่าตัว
เอนดา สตีเวนส์
เอนดา จอห์น สตีเวนส์ เกิดเมื่อวันที่ 9 กรกฎาคม ค.ศ. 1990 ที่ กรุงดับลิน เป็นนักฟุตบอล ชาวไอริช ปัจจุบันได้ลงเล่นให้กับ สโมสรฟุตบอลแอสตันวิลลา ใน พรีเมียร์ลีก โดยได้เล่นฟุตบอลถ้วยยุโรปครั้งแรกใน ยูฟ่ายูโรปาลีก 2011–12
เอริก ลีไฮ
เอริก โจเซฟ ลีไฮ () เกิดเมื่อวันที่ 17 พฤศจิกายน ค.ศ. 1988 เป็นนักฟุตบอลชาวอเมริกัน ปัจจุบันได้ลงเล่นให้กับสโมสรฟุตบอลแอสตันวิลลา นอกจากนี้ลีไฮยังติดทีมชาติสหรัฐอเมริกาอีกด้วย โดยเขามีจุดเด่นที่ดีในการทุ่มไกล
ไต้ฝุ่นกูโชล (พ.ศ. 2555)
ไต้ฝุ่นกูโชล (ชื่อรหัสสากล: 1204, ชื่อรหัสJTWC: 05W, ชื่อPAGASA: บุตโชย) เป็นพายุหมุนเขตร้อนที่ทรงอนุภาพซึ่งส่งผลกระทบกับทางตอนใต้ของประเทศญี่ปุ่นในเดือนมิถุนายน พายุก่อตัวขึ้นเป็นหย่อมความกดอากาศต่ำทางตะวันออกเฉียงใต้ของโปห์นเปย์เมื่อวันที่ 7 มิถุนายน และทวีความรุนแรงขึ้นเป็นดีเปรสชันเขตร้อนเมื่อวันที่ 10 มิถุนายน เนื่องจากสภาพแวดล้อมที่เอื้ออำนวยทำให้พายุทวีความรุนแรงไปถึงไต้ฝุ่นรุนแรง (typhoon intensity) เมื่อวันที่ 15 มิถุนายน พายุมีความรุนแรงสูงสุดเมื่อช่วงสายของวันที่ 17 มิถุนายน และปกคลุมทั่วประเทศญี่ปุ่นในขณะที่มีความรุนแรงเป็นไต้ฝุ่น เมื่อวันที่ 19 มิถุนายน
เจ้าหน้าที่ทางการของญี่ปุ่นสั่งอพยพผู้คนกว่า 150,000 คน ในภาคกลาง, ภาคตะวันออกและภาคตะวันออกเฉียงเหนือของญี่ปุ่น สำนักข่าวเคียวโดะ มีการประกาศเตือนภัยอันตรายจากดินถล่มเนื่องจากฝนตกหนัก โดยในขณะที่พายุเคลื่อนตัวผ่านมีฝนตกหนักและลมกรรโชกแรงในเกาะฮนชู มีผู้เสียชีวิตหนึ่งคนและสิบห้าคนได้รับบาดเจ็บทั่วประเทศ
กูโชล เป็นพายุหมุนเขตร้อนที่ทำให้เกิดดินถล่มในประเทศญี่ปุ่นในปี 2555 ชื่อนี้เคยถูกใช้ครั้งแรกเมื่อช่วงต้นเดือนมิถุนายน ปี 2547 โดย "กูโชล" (Guchol, Guchoel) หมายถึง ขมิ้น เป็นภาษาถิ่นไมโครนีเซียแม้ว่าไต้ฝุ่นกูโชลยังคงอยู่ห่างจากฟิลิปปินส์ เนื่องจากระบบเคลื่อนตัวอย่างช้าๆ ทำให้เสริมมรสุมตะวันตกเฉียงใต้ให้มีกำลังแรงขึ้น ส่งผลให้มีฝนตกหนักเป็นบริเวณกว้าง
วันที่ 18 มิถุนายน JMA ประกาศในรายงานว่าไต้ฝุ่นอยู่ห่างจากนะฮะไปทางทิศใต้ประมาณ 450 กิโลเมตร ก่อนที่จะปกคลุมทั่วญี่ปุ่น ในวันที่ 19 มิถุนายน ไม่นานหลังจากนั้นบริเวณชายฝั่งของประเทศญี่ปุ่นก็เริ่มมีลมพัดแรงกว่า 144 กิโลเมตรต่อชั่วโมง (89 ไมล์ต่อชั่วโมง)
เจ้าหน้าที่ทางการของญี่ปุ่นสั่งอพยพผู้คนกว่า 150,000 คน ในภาคกลาง, ภาคตะวันออกและภาคตะวันออกเฉียงเหนือของญี่ปุ่น สำนักข่าวเคียวโดะ มีการประกาศเตือนภัยอันตรายจากดินถล่มเนื่องจากฝนตกหนัก กว่า 452 เที่ยวบินภายในประเทศและระหว่างประเทศถูกยกเลิก มีผู้เดือนร้อนกว่า 35,000 คน รถไฟฟ้าความเร็วสูงมีความล่าช้าและถูกยกเลิก ถนนบางสายถูกปิดการจราจร
ในจังหวัดชิซุโอะกะ มีรายงานว่ามีผู้เสียชีวิตเป็นชายหนึ่งคนจากเพิงเก็บของถล่ม ในขณะที่ 52 คนได้รับบาดเจ็บในหลายจังหวัด
จากกูโชล ทำให้มีผู้เสียชีวิตอย่างน้อยสองคน และมีผู้ได้รับบาดเจ็บเป็นจำนวนมากทั่วประเทศญี่ปุ่น ความเสียหายทางเศรษฐกิจตีเป็นเงินกว่า 8 พันล้านเยน (100 ล้านดอลลาร์สหรัฐ)
ซูเปอร์ควิซสเปเชียล
ซูเปอร์ควิซสเปเชียล () เป็นรายการโทรทัศน์ของประเทศญี่ปุ่น ออกอากาศในช่วงเปลี่ยนฤดูใบไม้ผลิและฤดูใบไม้ร่วงในแต่ละปี นั่นคือปีละสองครั้งเท่านั้น ตั้งแต่ฤดูใบไม้ผลิ พ.ศ. 2533 จนถึงฤดูใบไม้ร่วง พ.ศ. 2542 เป็นรายการที่มุ่งเน้นวาไรตีโชว์ซึ่งมีช่วงหลัก ๆ เป็นเกมถามตอบปัญหาหลากหลายประเภท ชื่อของรายการนี้เปลี่ยนชื่อมาแล้วสองครั้ง เช่น ตั้งแต่ฤดูใบไม้ร่วง พ.ศ. 2534 ถึงฤดูใบไม้ร่วง พ.ศ. 2539 ใช้ชื่อว่า ยนจิกัง ควิซซูเปอร์สเปเชียล () และใช้ชื่อตอนต่าง ๆ มากมาย
ซูเปอร์ควิซสเปเชียลเป็นรายการที่ได้วางแผนต่อเนื่องมาจากรายการ "วะรัตเตะโยะโระชิกุ โชว์บายโชไบ!!" (笑ってヨロシクSHOW by ショーバイ!!) ออกอากาศเมื่อ 27 ธันวาคม พ.ศ. 2532 ซึ่งเหมือนกับเอาสองรายการได้แก่ "โดะชิระซะมะโมะ!! วะรัตเตะโยะโระชิกุ" (どちら様も!!笑ってヨロシク) และ "ควิซเซะไกวะ โชว์บายโชไบ!!" (クイズ世界はSHOW by ショーバイ!!) มายำรวมกัน โดยมี โทะโกะโระ จอร์จ (所 ジョージ) และ อิสึมิ มะซะตะกะ (逸見 政孝) จากทั้งสองรายการมาเป็นผู้ดำเนินรายการร่วม
ฤดูใบไม้ผลิ พ.ศ. 2533 ถึงฤดูใบไม้ผลิ พ.ศ. 2534 (3 ครั้งแรก) "ควิซเซะไกวะ โชว์บายโชไบ!!" เป็นเกมโชว์ถามตอบปัญหา (ควิซโชว์) เพียงอย่างเดียว โดยใช้ชื่อตอนว่า "ชิงะสึวะ นิงกิบังงุมิเดะ โชว์บายโชไบ!!" (4月は人気番組でSHOW by ショーバイ!!) และ "อะกิวะ นิงกิบังงุมิเดะ โชว์บายโชไบ!!" (秋は人気番組でSHOW by ショーバイ!!) จากนั้นฤดูใบไม้ร่วง พ.ศ. 2534 จึงเริ่มมีวาไรตีโชว์เพิ่มเข้ามาในรายการ ไม่ได้มีเพียงแค่ "โชว์บายโชไบ!!" ด้วยเหตุดังกล่าวทำให้รายการนี้ถึงจะมี "ควิซ" ในช่วงของรายการแต่ก็ไม่เรียกว่าควิซโชว์ เช่น "เซะไกมะรุมิเอะ! เซะไกโนะซีเอ็มควิซ" (世界まる見え!世界のCMクイズ), "โทะกุโฮโอนิกุ ยนตะกุควิซ" (特ホウ王国 4択クイズ), "โยะรุโมะฮิปปะเระควิซ! ซะบิกะระฮิปปะเระ!!" (夜もヒッパレ・クイズ!サビからヒッパレ!!) เป็นต้น
วันที่ออกอากาศของรายการตรงกับวันพุธและใช้ชื่อตอนที่มีคำว่า "โชว์บายโชไบ!!" ทุกครั้งเรื่อยมาจนถึงฤดูใบไม้ผลิ พ.ศ. 2538 ครั้งถัดมาคือ ฤดูใบไม้ร่วง พ.ศ. 2538 เปลี่ยนไปออกอากาศวันพฤหัสบดีแทนและใช้ชื่อตอนที่มีคำว่า "มาจิคัล" (マジカル) เพียงอย่างเดียวเป็นต้นมา อย่างไรก็ตามฤดูใบไม้ร่วง พ.ศ. 2542 ซึ่งเป็นครั้งสุดท้ายก็กลับมาฉายวันพุธอีก ซึ่งก็ไม่ได้ใช้ "มาจิคัล" ในชื่อตอน
ไรส์อะเกนสต์
ไรส์อะเกนสต์ เป็นกลุ่มเพลงพังก์ร็อก ชาวอเมริกันจากชิคาโก, รัฐอิลลินอยส์ ตั้งขึ้นเดือนธันวาคมปี 1999 โดยมีศิลปินคนปัจจุบันได้แก่ ทิม แมคอิลเรธ (นักร้องนำและทำนองกีตาร์), โจ พรินซิพ (กีตาร์เบสและนักร้องสนับสนุน), บรานดอน บาร์เนส (กลองและเคาะ) และแซช แบลร์ (กีตาร์นำและนักร้องสนับสนุน)
การทำให้เกิดผล
การทำให้เกิดผล () คือขั้นตอนต่อจากกระบวนการคิด,​ การวางแผน,​ การสร้างแบบจำลอง หรือการคิดขั้นตอนวิธี โดยประยุกต์สิ่งเหลานี้เพื่อการใช้งานจริง
ในสาขาวิทยาการคอมพิวเตอร์ การทำให้เกิดผลคือการประยุกต์ขั้นตอนวิธีให้กลายเป็นโปรแกรม โดยอาศัยกระบวนการเขียนโปรแกรม
กรณีพิพาทเปดราบรังกา
กรณีพิพาทเปดราบรังกา เป็นความขัดแย้งระหว่างมาเลเซียกับสิงคโปร์ในการอ้างสิทธิ์เหนือพื้นที่ขนาดเล็กในทะเลจีนใต้ กรณีพิพาทนี้เริ่มขึ้นเมื่อเดือนธันวาคม พ.ศ. 2522 เมื่อมาเลเซียตีพิมพ์แผนที่ให้บริเวณนี้อยู่ในบริเวณของตน สิงคโปร์ได้ประท้วงแผนที่ฉบับนี้เมื่อเดือนกุมภาพันธ์ พ.ศ. 2523 ทั้งสองประเทศได้เจรจากันในช่วง พ.ศ. 2536 – 2537แต่ไม่มีความคืบหน้าใด ๆ จึงส่งเรื่องให้ศาลโลกพิจารณาเมื่อเดือนกุมภาพันธ์ พ.ศ. 2546 ศาลโลกได้พิพากษาเมื่อ 23 พฤษภาคม พ.ศ. 2551 ให้เปดราบรังกาเป็นของสิงคโปร์ มิดเดิลร็อกส์เป็นของมาเลเซีย ส่วนเซาท์เลดจ์นั้นให้ขึ้นกับการตกลงแบ่งเขตน่านน้ำทางทะเลระหว่างสองประเทศ
บริเวณพิพาทนี้ประกอบด้วยสามส่วน ได้แก่
ข้อกล่าวอ้างของมาเลเซียในคดีนี้คือเปดราบรังกาเคยเป็นส่วนหนึ่งของจักรวรรดิยะโฮร์ จึงต้องเป็นของมาเลเซีย สิงคโปร์เพียงแต่เข้าไปก่อสร้างและรักษาประภาคาร ส่วนสิงคโปร์อ้างว่าการเข้าไปสร้างประภาคารของอังกฤษนั้นได้รับความยินยอมจากรัฐยะโฮร์ และสิงคโปร์ได้สืบทอดสิทธินั้นมาจากอังกฤษ
ประเด็นสำคัญในการพิพากษาของศาลโลกนั้น เห็นว่าสนธิสัญญา พ.ศ. 2367 กำหนดให้เปดราบรังกาอยู่ในเขตของอังกฤษ ต่อมาในจดหมายตอบโต้ระหว่างรัฐมนตรีอาณานิคมแห่งสิงคโปร์กับสุลต่านแห่งรัฐยะโฮร์เมื่อ 12 มิถุนายน พ.ศ. 2496 ว่าเปดราบรังกาอยู่ในอาณาเขตของฝ่ายใด รัฐมนตรีว่าการกระทรวงต่างประเทศของรัฐยะโฮร์ตอบกลับเมื่อ 21 กันยายน พ.ศ. 2496 ว่ายะโฮร์ไม่ได้อ้างสิทธิเหนือเปดราบรังกา หลังจากนั้น พฤติการณ์ของมาเลเซียได้แสดงให้เห็นว่ายอมรับอธิปไตยเหนือเปดราบรังกา เช่น มาเลเซียขออนุญาตสิงคโปร์เข้าไปสำรวจน่านน้ำในเปดราบรังกา และในราว พ.ศ. 2513 สิงคโปร์ประกาศถมทะเลรอบเกาะ ได้มีประกาศให้บริษัทเอกชนเข้ามาประมูลอย่างเปิดเผย มาเลเซียมิได้ประท้วง นอกจากนั้น แผนที่ที่ตีพิมพ์ในมาเลเซียระหว่าง พ.ศ. 2505 – 2518 ยอมรับว่าเปดราบรังกาอยู่ในสิงคโปร์ จึงตัดสินว่าเปดราบรังกาเป็นของสิงคโปร์
ในระหว่างยื่นฟ้องคดีต่อศาลโลก คู่กรณีทั้งสองประเทศได้โจมตีกันอย่างรุนแรง แม้แต่ความคิดเห็นของประชาชนบนเว็บไซต์ก็มีทั้งกระแสชาตินิยมล้วน ๆ จนถึงโต้ตอบด้วยหลักกฎหมายอย่างมีเหตุมีผล เมื่อศาลโลกมีคำตัดสินออกมา ฝ่ายมาเลเซียยอมรับความพ่ายแพ้เป็นอย่างดี ในขณะที่ประชาชนมาเลเซียมีความผิดหวังและโจมตีการทำงานของฝ่ายกฎหมายของมาเลเซีย
อย่างไรก็ตาม แม้ว่ามิดเดิลร็อกส์จะเป็นของมาเลเซีย แต่รัฐบาลมาเลเซียยังไม่อนุญาตให้ชาวมาเลเซียเดินทางเข้าไป เพราะต้องเจรจากับสิงคโปร์เกี่ยวกับปัญหาน่านน้ำรอบเกาะ และมาเลเซียได้เปลี่ยนชื่อเรียกเปดราบรังกาในภาษามลายูเหลือเพียงบาตูปูเตะห์เท่านั้น
The Designer ฝันตามคิด ชีวิตมีดีไซน์
The Designer ฝันตามคิด ชีวิตมีดีไซน์ เป็นรายการเรียลลิตี้ค้นหาดีไซน์เนอร์รุ่นใหม่โดยภายใต้โครงการของกระทรวงพาณิชย์ ในรูปแบบเรียลิตี้โชว์ผ่านทางสถานีโทรทัศน์โมเดิร์นไนน์เป็นเวลา 8 สัปดาห์ ซึ่งจะเริ่มออกอากาศสัปดาห์ละครั้ง โดยแต่ละสัปดาห์จะมีโจทย์ให้ออกแบบคอลเล็คชั่นเสื้อผ้าต่างๆ ในฤดูกาลที่ 2 ใช้ชื่อว่า "The Designer Season 2 แรงบันดาลใจจากแม่แห่งแผ่นดิน‎"
โดยผู้เข้าแข่งขันแบ่งเป็น 2 ทีม ได้แก่
ต้นไม้ค้นหาแบบทวิภาคที่มีโครงสร้างปรับสมดุลเองได้
ในวิทยาการคอมพิวเตอร์ ต้นไม้ค้นหาแบบทวิภาคที่มีโครงสร้างปรับสมดุลเองได้ () คือต้นไม้ค้นหาแบบทวิภาคที่สามารถรักษาความสูง (จำนวนชั้นที่อยู่ต่ำกว่าราก) ของตนให้เตี้ยอยู่ตลอดเวลา เพื่อทำให้การค้นหาข้อมูล การใส่ข้อมูล การลบข้อมูลในต้นไม้ทำได้อย่างมีประสิทธิภาพอยู่เสมอ แม้จะมีต้นไม้ค้นหาแบบทวิภาคที่มีโครงสร้างปรับสมดุลเองได้บางแบบ เช่นต้นไม้สเปลย์ ซึ่งไม่ได้ปรับให้ต้นไม้เตี้ยตลอดเวลาแต่ประสิทธิภาพเมื่อวิเคราะห์แบบถัวเฉลี่ยได้ประสิทธิภาพเท่ากัน
โครงสร้างข้อมูลที่นิยมในการอิมพลีเมนต์ต้นไม้ลักษณะนี้ยกตัวอย่างเช่น ต้นไม้เอวีแอล, ต้นไม้แดงดำ, ต้นไม้สเปลย์ เป็นต้น
การดำเนิการกับต้นไม้ค้นหาแบบทวิภาคส่วนใหญ่ไม่ว่าจะเป็นการค้นหาข้อมูล การใส่ข้อมูล การลบข้อมูล ประสิทธิภาพของการดำเนินการนั้นล้วนขั้นอยู่กับความสูงของต้นไม้ ดังนั้นการรักษาให้ต้นไม้นั้นมีประสิทธิภาพในการดำเนินการดี นั่นคือการลดความสูงของต้นไม้ลงเท่าที่จะทำได้ โดยต้นไม้ทวิภาคที่มีความสูง h จะมีปมได้ไม่เกิน 2+2+···+2 = 2-1 ปม หากต้นไม้มี n ปม และมีความสูง h จะได้ว่า:
formula_1
ดังนั้น :
formula_2
นั่นคือ อย่างน้อยที่สุดความสูงของต้นไม้ทวิภาคที่มี n ปม คือ ฟังก์ชันพื้นของ log (n)
แต่หากไม่มีการปรับสมดุลของต้นไม้ค้นหาแบบทวิภาคแล้ว จะมีบางกรณีที่ทำให้ความสูงของต้นไม้มีค่าเท่ากับจำนวนปม ยกตัวอย่างเช่นหากใส่ข้อมูลที่ผ่านการเรียงลำดับเข้าไปในต้นไม้แล้ว ลักษณะของต้นไม้จะดูเหมือนกับรายการโยงที่มี n ปมเสียมากกว่า ในเชิงเปรียบเทียบหาก n = 1,000,000 ต้นไม้ค้นหาแบบทวิภาคที่ไม่ได้ปรับสมดุลอาจมีความสูงถึง 1,000,000 เปรียบเทียบกับต้นไม้ค้นหาแบบทวิภาคที่ปรับสมดุลเพื่อลดความสูงแล้วนั้นจะมีความสูงไม่เกิน formula_3
ต้นไม้ค้นหาแบบทวิภาคที่มีโครงสร้างปรับสมดุลเองได้มีประโยชน์อย่างมากสำหรับโครงสร้างข้อมูลที่ต้องการเรียงลำดับอยู่ตลอดเวลา (เมื่อใส่ข้อมูลใหม่เข้าไปก็สามารถใส่ได้อย่างรวดเร็ว) ตัวอย่างเช่นแถวคอยลำดับความสำคัญ หรือนำมาใช้เป็นแถวลำดับแบบจับคู่หรือพจนานุกรม โดยใส่แต่ละคู่ (คีย์-ข้อมูล) ลงไปในต้นไม้แล้วเรียงลำดับตามค่าคีย์ ดังที่ได้กล่าวมาจะเห็นได้ว่าลักษณะคุณประโยชน์ของต้นไม้ค้นหาแบบทวิภาคที่มีโครงสร้างปรับสมดุลเองได้นั้นจะคล้ายคลึงกับตารางแฮช